Avis juridique important

|

32001D0419

2001/419/ΔΕΥ: Απόφαση του Συμβουλίου, της 28ης Μαΐου 2001, σχετικά με τη διαβίβαση δειγμάτων ελεγχόμενων ουσιών

Επίσημη Εφημερίδα αριθ. L 150 της 06/06/2001 σ. 0001 - 0003

Απόφαση του Συμβουλίουτης 28ης Μαΐου 2001σχετικά με τη διαβίβαση δειγμάτων ελεγχόμενων ουσιών(2001/419/ΔΕΥ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την Ευρωπαϊκή Ένωση και ιδίως τα άρθρα 30, 31 και 34 παράγραφος 2 στοιχείο γ),την πρωτοβουλία του Βασιλείου της Σουηδίας,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Η καταπολέμηση της παράνομης παραγωγής και του λαθρεμπορίου ναρκωτικών είναι θέμα κοινού ενδιαφέροντος για τις αρχές επιβολής του νόμου και τις δικαστικές αρχές των κρατών μελών.(2) Η δυνατότητα για τις αρχές των κρατών μελών να διαβιβάζουν νόμιμα μεταξύ τους δείγματα από κατασχεθείσες ελεγχόμενες ουσίες με σκοπό τη διαπίστωση, τη διερεύνηση και τη δίωξη αξιόποινων πράξεων ή για την εγκληματολογική ανάλυση δειγμάτων θα αυξήσει την αποτελεσματικότητα της καταπολέμησης της παράνομης παραγωγής και του λαθρεμπορίου ναρκωτικών.(3) Επί του παρόντος, δεν υπάρχουν δεσμευτικοί κανόνες που να ρυθμίζουν τη διαβίβαση, μεταξύ των αρχών των κρατών μελών, δειγμάτων από κατασχεθείσες ελεγχόμενες ναρκωτικές ουσίες. Κατά συνέπεια, θα πρέπει να καθιερωθεί σύστημα σε επίπεδο Ευρωπαϊκής Ένωσης το οποίο να επιτρέπει τη νόμιμη διαβίβαση αυτών των δειγμάτων. Αυτό το σύστημα θα πρέπει να ισχύει για όλους τους τρόπους διαβίβασης δειγμάτων από κατασχεθείσες ελεγχόμενες ουσίες μεταξύ κρατών μελών. Η διαβίβαση θα πρέπει να γίνεται βάσει συμφωνίας μεταξύ του κράτους μέλους αποστολέα και του κράτους μέλους παραλήπτη.(4) Η διαβίβαση θα πρέπει να πραγματοποιείται κατά τρόπο που να εξασφαλίζει ότι δεν είναι δυνατή η κατάχρηση των μεταφερόμενων δειγμάτων,ΑΠΟΦΑΣΙΖΕΙ:Άρθρο 1Δημιουργία συστήματος διαβίβασης δειγμάτων1. Με την παρούσα απόφαση καθιερώνεται σύστημα που επιτρέπει τη διαβίβαση, μεταξύ κρατών μελών, δειγμάτων ελεγχόμενων ουσιών.2. Η διαβίβαση δειγμάτων ελεγχόμενων ουσιών (εφεξής αποκαλούμενων "δείγματα"), θεωρείται νόμιμη σε όλα τα κράτη μέλη όταν πραγματοποιείται σύμφωνα με την παρούσα απόφαση.Άρθρο 2ΟρισμοίΓια τους σκοπούς της παρούσας απόφασης, με τους όρους ελεγχόμενες ουσίες νοούνται:α) όλες οι ουσίες, φυσικές ή συνθετικές, που απαριθμούνται στους πίνακες Ι ή ΙΙ της ενιαίας σύμβασης των Ηνωμένων Εθνών για τα ναρκωτικά του 1961 όπως τροποποιήθηκε από το πρωτόκολλο του 1972,β) όλες οι ουσίες που απαριθμούνται στους αναθεωρημένους πίνακες Ι, ΙΙ, ΙΙΙ και IV της σύμβασης των Ηνωμένων Εθνών του 1971 για τις ψυχοτρόπους ουσίες,γ) όλες οι ουσίες που υπόκεινται σε μέτρα ελέγχου που λαμβάνονται δυνάμει του άρθρου 5 πρώτη παράγραφος της κοινής δράσης 97/396/ΔΕΥ, της 16ης Ιουνίου 1997, σχετικά με την ανταλλαγή πληροφοριών, την αξιολόγηση των κινδύνων και τον έλεγχο των νέων συνθετικών ναρκωτικών(2).Άρθρο 3Εθνικά σημεία επαφής1. Κάθε κράτος μέλος ορίζει ένα εθνικό σημείο επαφής για τους σκοπούς εφαρμογής της παρούσας απόφασης.2. Οι πληροφορίες σχετικά με τα καθορισμένα εθνικά σημεία επαφής, περιλαμβανομένων των μεταγενέστερων τροποποιήσεων, διαβιβάζονται στη Γενική Γραμματεία του Συμβουλίου η οποία τις δημοσιεύει στην Επίσημη Εφημερίδα.3. Τα εθνικά σημεία επαφής, εφόσον ενδείκνυται, σε συνεργασία με άλλα συναφή εθνικά όργανα, είναι τα μόνα όργανα που έχουν την αρμοδιότητα να επιτρέπουν τη διαβίβαση δειγμάτων δυνάμει της παρούσας απόφασης, με την επιφύλαξη των σχετικών διατάξεων για την αμοιβαία δικαστική συνδρομή επί ποινικών υποθέσεων.Άρθρο 4Συμφωνία για τη διαβίβαση δειγμάτων και απόδειξη παραλαβής1. Τα εθνικά σημεία επαφής του κράτους μέλους που προτίθεται να αποστείλει το δείγμα και τα εθνικά σημεία επαφής του κράτους μέλους που πρόκειται να το παραλάβει, συμφωνούν για τη μεταφορά προτού λάβει χώρα η διαβίβαση. Για το σκοπό αυτό χρησιμοποιούν το έντυπο διαβίβασης δείγματος που εκτίθεται στο παράρτημα της παρούσας απόφασης.2. Όταν η διαβίβαση ενός δείγματος συνεπάγεται μεταφορά μέσω του εδάφους άλλου κράτους μέλους (κράτος μέλος διέλευσης), το εθνικό σημείο επαφής του κράτους μέλους της διαβίβασης αυτής ενημερώνεται στη συνέχεια για τη σχεδιαζόμενη μεταφορά από το εθνικό σημείο επαφής του κράτους μέλους αποστολέα. Για το σκοπό αυτό, κάθε κράτος μέλος διέλευσης λαμβάνει αντίγραφο του δεόντως συμπληρωμένου εντύπου διαβίβασης δείγματος προτού αρχίσει η διαβίβαση.3. Το κράτος μέλος που παραλαμβάνει το δείγμα αποστέλλει στο κράτος μέλος αποστολέα απόδειξη παραλαβής.Άρθρο 5Τρόποι μεταφοράς1. Η μεταφορά των δειγμάτων πραγματοποιείται με ασφαλή τρόπο.2. Οι ακόλουθοι τρόποι μεταφοράς θεωρούνται ασφαλείς:α) μεταφορά από υπάλληλο του κράτους μέλους αποστολέα ή του κράτους μέλους παραλήπτη,β) μεταφορά με υπηρεσία ταχυμεταφορών,γ) μεταφορά με διπλωματικό σάκο,δ) μεταφορά με συστημένο (επείγον) ταχυδρομείο.3. Το δεόντως συμπληρωμένο έντυπο διαβίβασης δείγματος που αναφέρεται στο άρθρο 4 συνοδεύει το δείγμα καθ' όλη τη διάρκεια της μεταφοράς.4. Οι αρχές των οικείων κρατών μελών δεν παρεμποδίζουν ούτε σταματούν τη μεταφορά που συνοδεύεται από δεόντως συμπληρωμένο έντυπο διαβίβασης δείγματος, εκτός εάν υπάρχουν αμφιβολίες για τη νόμιμη διεξαγωγή της μεταφοράς. Σε περίπτωση αμφιβολιών ως προς τη νομιμότητα του εντύπου διαβίβασης δείγματος, το εθνικό σημείο επαφής του κράτους μέλους που έχει σταματήσει τη μεταφορά επικοινωνεί, χωρίς καθυστέρηση, με τα εθνικά σημεία επαφής των κρατών μελών που είναι υπεύθυνα για τη συμπλήρωση του εντύπου διαβίβασης δείγματος, ώστε να αποσαφηνιστεί το ζήτημα.5. Εάν επιλεγεί ως τρόπος μεταφοράς η μεταφορά από υπάλληλο του κράτους μέλους αποστολέα ή του κράτους μέλους παραλήπτη, ο εν λόγω υπάλληλος δεν επιτρέπεται να φορά στολή. Επιπλέον δεν επιτρέπεται να διεκπεραιώσει επιχειρησιακά καθήκοντα σε σχέση με τη μεταφορά εκτός αν τούτο συμβιβάζεται με την εφαρμοστέα εθνική νομοθεσία και έχει συμφωνηθεί από τα κράτη μέλη αποστολής, διέλευσης ή παραλαβής. Σε περίπτωση αεροπορικού ταξιδιού πρέπει να χρησιμοποιούνται μόνον αεροπορικές εταιρίες που είναι καταχωρημένες σε κράτος μέλος.Άρθρο 6Ποσότητα και χρησιμοποίηση του δείγματος1. Το δείγμα δεν υπερβαίνει την ποσότητα που θεωρείται αναγκαία για τους σκοπούς των αρχών επιβολής του νόμου και των δικαστικών αρχών ή για την ανάλυση των δειγμάτων.2. Η χρησιμοποίηση του δείγματος εντός του κράτους μέλους παραλήπτη συμφωνείται μεταξύ του κράτους μέλους αποστολέα και του κράτους μέλους παραλήπτη, με δεδομένο ότι τα δείγματα μπορούν να χρησιμοποιούνται για την διαπίστωση, διερεύνηση και δίωξη αξιόποινων πράξεων ή για την εγκληματολογική ανάλυση των δειγμάτων.Άρθρο 7Αξιολόγηση1. Η παρούσα απόφαση θα αξιολογηθεί στο πλαίσιο του Συμβουλίου μετά από τουλάχιστον δύο και όχι περισσότερα από πέντε χρόνια από την έναρξη της ισχύος της.2. Για τους σκοπούς της αξιολόγησης, το εθνικό σημείο επαφής του εκάστοτε κράτους μέλους αποστολέα διατηρεί στο αρχείο του αντίγραφο κάθε εντύπου διαβίβασης δείγματος που εκδόθηκε κατά τη διάρκεια τουλάχιστον των προηγούμενων πέντε ετών.Άρθρο 8Έναρξη ισχύοςΗ παρούσα απόφαση παράγει αποτελέσματα την 1η Ιουλίου 2001.Βρυξέλλες, 28 Μαΐου 2001.Για το ΣυμβούλιοΟ ΠρόεδροςT. Bodström(1) Γνώμη που διατυπώθηκε στις 4 Μαΐου 2001 (δεν έχει ακόμη δημοσιευθεί στην Επίσημη Εφημερίδα).(2) ΕΕ L 167 της 25.6.1997, σ. 1.ΠΑΡΑΡΤΗΜΑ>PIC FILE= "L_2001150EL.000302.EPS">


title: 2011/213/ΕΕ: Απόφαση του Συμβουλίου, της 9ης Μαρτίου 2011 , για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Ιαπωνίας

text:
               6.4.2011

               EL

               Επίσημη Εφημερίδα της Ευρωπαϊκής Ένωσης

               L 90/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 9ης Μαρτίου 2011
   για τη σύναψη της συμφωνίας επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Ιαπωνίας
   (2011/213/ΕΕ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης, και ιδίως το άρθρο 186 σε συνδυασμό με το άρθρο 218 παράγραφος 6 στοιχείο α) σημείο v),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η Επιτροπή διαπραγματεύτηκε, εξ ονόματος της Ευρωπαϊκής Ένωσης, συμφωνία επιστημονικής και τεχνολογικής συνεργασίας με την κυβέρνηση της Ιαπωνίας.

               (2)

               Η εν λόγω συμφωνία υπογράφτηκε από τους εκπροσώπους των μερών στις 30 Νοεμβρίου 2009 στις Βρυξέλλες, με την επιφύλαξη της σύναψής της σε μεταγενέστερη ημερομηνία.

               (3)

               Ως συνέπεια της έναρξης ισχύος της συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα.

               (4)

               Η συμφωνία πρέπει να συναφθεί εξ ονόματος της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Με την παρούσα εγκρίνεται εκ μέρους της Ένωσης η συμφωνία επιστημονικής και τεχνολογικής συνεργασίας μεταξύ της Ευρωπαϊκής Κοινότητας και της κυβέρνησης της Ιαπωνίας.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Η Επιτροπή καθορίζει τη θέση που θα λαμβάνει η Ένωση, στο πλαίσιο της μεικτής επιτροπής που συστήνεται δυνάμει του άρθρου 6 παράγραφος 1 της συμφωνίας, ως προς τις τροποποιήσεις που επέρχονται στη συμφωνία σύμφωνα με το άρθρο 13 παράγραφος 5 της συμφωνίας.
   Άρθρο 3
   Ο πρόεδρος του Συμβουλίου πρέπει να προβεί, εξ ονόματος της Ένωσης, στην κοινοποίηση που προβλέπεται στο άρθρο 13 παράγραφος 1 της συμφωνίας και στην ακόλουθη κοινοποίηση προς την κυβέρνηση της Ιαπωνίας:

      «Συνεπεία της έναρξης ισχύος της συνθήκης της Λισαβόνας την 1η Δεκεμβρίου 2009, η Ευρωπαϊκή Ένωση αντικατέστησε και διαδέχθηκε την Ευρωπαϊκή Κοινότητα και από την ημερομηνία αυτήν ασκεί όλα τα δικαιώματα και αναλαμβάνει όλες τις υποχρεώσεις της Ευρωπαϊκής Κοινότητας. Συνεπώς, οι αναφορές στην “Ευρωπαϊκή Κοινότητα” στο κείμενο της συμφωνίας νοούνται, ανάλογα με την περίπτωση, ως αναφορές στην “Ευρωπαϊκή Ένωση”.»

   Άρθρο 4
   Η παρούσα απόφαση αρχίζει να ισχύει την ημέρα της δημοσίευσής της.

      Βρυξέλλες, 9 Μαρτίου 2011.

            Για το Συμβούλιο

            Ο Πρόεδρος

         CSÉFALVAY Z.

      ΣΥΜΦΩΝΊΑ
      μεταξύ της Ευρωπαϊκής Κοινότητας και της κυβέρνησης της Ιαπωνίας σχετικά με την επιστημονική και τεχνολογική συνεργασία
      Η ΕΥΡΩΠΑΪΚΗ ΚΟΙΝΟΤΗΤΑ (εφεξής «η Κοινότητα»)
      και
      Η ΚΥΒΕΡΝΗΣΗ ΤΗΣ ΙΑΠΩΝΙΑΣ,
      ΕΠΙΘΥΜΩΝΤΑΣ να προάγουν περαιτέρω τις στενές και φιλικές σχέσεις που υφίστανται μεταξύ της Ιαπωνίας και της Κοινότητας, και αναγνωρίζοντας την ταχεία εξέλιξη των επιστημονικών γνώσεων και τη θετική συμβολή τους στην προώθηση της διμερούς και της διεθνούς συνεργασίας·
      ΕΠΙΘΥΜΩΝΤΑΣ να διευρύνουν το πεδίο επιστημονικής και τεχνολογικής συνεργασίας σε ορισμένους τομείς κοινού ενδιαφέροντος, μέσω της ανάπτυξης γόνιμης εταιρικής σχέσης για ειρηνικούς σκοπούς και προς αμοιβαίο όφελος·
      ΠΙΣΤΕΥΟΝΤΑΣ ότι η συνεργασία αυτή και η εφαρμογή των αποτελεσμάτων της θα συμβάλλουν στην οικονομική και κοινωνική ανάπτυξη της Ιαπωνίας και της Κοινότητας·
      ΕΠΙΘΥΜΩΝΤΑΣ να καθιερώσουν ένα επίσημο πλαίσιο για τη διεξαγωγή των γενικών δραστηριοτήτων συνεργασίας, το οποίο θα ενισχύσει την επιστημονική και τεχνολογική συνεργασία μεταξύ των μερών·
      ΣΥΜΦΩΝΗΣΑΝ ΤΑ ΑΚΟΛΟΥΘΑ:
      Άρθρο 1
      1.   Τα μέρη ενθαρρύνουν, αναπτύσσουν και διευκολύνουν τις δραστηριότητες συνεργασίας που αναλαμβάνονται βάσει της παρούσας συμφωνίας στους τομείς της επιστήμης και της τεχνολογίας για ειρηνικούς σκοπούς.
      2.   Οι δραστηριότητες συνεργασίας που αναλαμβάνονται βάσει της παρούσας συμφωνίας διεξάγονται σύμφωνα με τις ακόλουθες αρχές:

                  α)

                  αμοιβαιότητα και ισοτιμία στις συνεισφορές και τα οφέλη·

                  β)

                  αμοιβαία πρόσβαση στα προγράμματα, έργα και εγκαταστάσεις έρευνας και ανάπτυξης για τους επισκέπτες ερευνητές·

                  γ)

                  έγκαιρη ανταλλαγή πληροφοριών που ενδέχεται να επηρεάσουν τις δραστηριότητες συνεργασίας στο πλαίσιο της παρούσας συμφωνίας·

                  δ)

                  προώθηση μιας γνωσιοκεντρικής κοινωνίας προς όφελος της οικονομικής και κοινωνικής ανάπτυξης της Ιαπωνίας και της Κοινότητας.

            Άρθρο 2
      1.   Οι δραστηριότητες συνεργασίας στο πλαίσιο της παρούσας συμφωνίας συνίστανται σε δραστηριότητες άμεσης και έμμεσης συνεργασίας.
      2.   Για τους σκοπούς της παρούσας συμφωνίας, νοούνται ως:

            α)
            «τα μέρη»: η κυβέρνηση της Ιαπωνίας και η Κοινότητα·

            β)
            «δραστηριότητες άμεσης συνεργασίας»: οι δραστηριότητες συνεργασίας μεταξύ των μερών ή των οικείων υπηρεσιών·

            γ)
            «δραστηριότητες έμμεσης συνεργασίας»: οι δραστηριότητες συνεργασίας μεταξύ προσώπων της Ιαπωνίας και της Κοινότητας, οι οποίες υλοποιούνται στο πλαίσιο προγραμμάτων και έργων έρευνας και ανάπτυξης·

            δ)
            «προγράμματα και έργα έρευνας και ανάπτυξης»: το πρόγραμμα-πλαίσιο έρευνας και τεχνολογικής ανάπτυξης που διαχειρίζεται η Κοινότητα ή τα προγράμματα και έργα έρευνας και ανάπτυξης που υπάγονται στο σύστημα ανταγωνιστικής χρηματοδότησης και τα οποία διαχειρίζονται η κυβέρνηση της Ιαπωνίας, οι υπηρεσίες της ή επίσημα ιδρύματα·

            ε)
            «πρόσωπα»:

                  i)

                  όσον αφορά την Ιαπωνία, οι υπήκοοι της Ιαπωνίας ή τα νομικά πρόσωπα που έχουν συσταθεί σύμφωνα με το εθνικό δίκαιο της Ιαπωνίας και

                  ii)

                  όσον αφορά την Κοινότητα, οι υπήκοοι των κρατών μελών της Κοινότητας ή τα νομικά πρόσωπα που έχουν συσταθεί σύμφωνα με το εθνικό δίκαιο των κρατών μελών της Κοινότητας ή σύμφωνα με το κοινοτικό δίκαιο·

            στ)
            «υπηρεσίες»:

                  i)

                  όσον αφορά την Ιαπωνία, οι κυβερνητικές υπηρεσίες της Ιαπωνίας και

                  ii)

                  όσον αφορά την Κοινότητα, η Ευρωπαϊκή Επιτροπή·

            ζ)
            «επίσημα ιδρύματα»: τα επίσημα ιδρύματα, οι προϋπολογισμοί και τα επιχειρησιακά σχέδια των οποίων εγκρίνονται από τους αρμόδιους υπουργούς της κυβέρνησης της Ιαπωνίας και τα προγράμματα και έργα έρευνας και ανάπτυξης που υπάγονται στο σύστημα ανταγωνιστικής χρηματοδότησης περιλαμβάνονται, με τη συναίνεσή τους, στα προγράμματα και έργα δραστηριοτήτων έμμεσης συνεργασίας·

            η)
            ο όρος «διανοητική ιδιοκτησία» έχει την έννοια που ορίζεται στο άρθρο 2 της σύμβασης για την ίδρυση του Παγκόσμιου Οργανισμού Διανοητικής Ιδιοκτησίας, η οποία υπεγράφη στη Στοκχόλμη στις 14 Ιουλίου 1967.
      Άρθρο 3
      1.   Οι δραστηριότητες άμεσης συνεργασίας μπορούν να λαμβάνουν τις εξής μορφές:

                  α)

                  συνεδριάσεις διαφόρων ειδών, όπως συνεδριάσεις εμπειρογνωμόνων, με σκοπό την εξέταση και ανταλλαγή πληροφοριών επί επιστημονικών και τεχνολογικών πτυχών θεμάτων γενικού ή ειδικού χαρακτήρα, καθώς και τον προσδιορισμό των προγραμμάτων και έργων έρευνας και ανάπτυξης που είναι δυνατό να αναληφθούν επωφελώς στο πλαίσιο συνεργασίας·

                  β)

                  ανταλλαγή πληροφοριών σχετικά με τις δραστηριότητες, τις πολιτικές, τις πρακτικές, καθώς και τις νομοθετικές και κανονιστικές διατάξεις που αφορούν την έρευνα και την ανάπτυξη·

                  γ)

                  επισκέψεις και ανταλλαγές επιστημόνων, τεχνικού προσωπικού ή άλλων εμπειρογνωμόνων σε θέματα γενικού ή ειδικού χαρακτήρα·

                  δ)

                  διεξαγωγή οποιασδήποτε άλλης μορφής δραστηριοτήτων συνεργασίας η οποία μπορεί να προσδιορισθεί, να προταθεί και να αποφασιστεί από τη μεικτή επιτροπή επιστημονικής και τεχνολογικής συνεργασίας που αναφέρεται στο άρθρο 6 της παρούσας συμφωνίας.

            2.   Για τον σκοπό της ανάπτυξης των δραστηριοτήτων έμμεσης συνεργασίας, οποιοδήποτε πρόσωπο ενός μέρους μπορεί να συμμετάσχει σε προγράμματα και έργα έρευνας και ανάπτυξης που εκτελούνται από το έτερο μέρος, τις υπηρεσίες ή τα επίσημα ιδρύματα αυτού, σύμφωνα με τις νομοθετικές και κανονιστικές διατάξεις του ετέρου μέρους και με την επιφύλαξη των διατάξεων των παραρτημάτων Ι και ΙΙ της παρούσας συμφωνίας.
      Άρθρο 4
      Οι λεπτομέρειες και διαδικασίες για κάθε δραστηριότητα συνεργασίας στο πλαίσιο της παρούσας συμφωνίας μπορούν να αποφασίζονται μεταξύ των μερών, των υπηρεσιών ή των επίσημων ιδρυμάτων τους που συμμετέχουν στη συγκεκριμένη δραστηριότητα συνεργασίας.
      Άρθρο 5
      Κάθε μέρος ή οι υπηρεσίες του μπορούν να επιτρέπουν, κατά περίπτωση, με τη συναίνεση του άλλου μέρους ή των υπηρεσιών του, τη συμμετοχή ερευνητών και οργανισμών από οποιοδήποτε τμήμα της ερευνητικής κοινότητας, συμπεριλαμβανομένου του ιδιωτικού τομέα, στις δραστηριότητες άμεσης συνεργασίας βάσει της παρούσας συμφωνίας.
      Άρθρο 6
      1.   Για τον σκοπό της αποτελεσματικής εφαρμογής της παρούσας συμφωνίας, τα μέρη συγκροτούν μεικτή επιτροπή επιστημονικής και τεχνολογικής συνεργασίας (εφεξής καλούμενη «μεικτή επιτροπή»). Η μεικτή επιτροπή συμπροεδρεύεται από υπαλλήλους του Υπουργείου Εξωτερικών της Ιαπωνίας και της Ευρωπαϊκής Επιτροπής.
      2.   Τα καθήκοντα της μεικτής επιτροπής είναι τα εξής:

                  α)

                  ανταλλαγή πληροφοριών και απόψεων επί ζητημάτων επιστημονικής και τεχνολογικής πολιτικής·

                  β)

                  προσδιορισμός των δραστηριοτήτων συνεργασίας στο πλαίσιο της παρούσας συμφωνίας, υποβολή των σχετικών προτάσεων και λήψη αποφάσεων·

                  γ)

                  επισκόπηση και εξέταση των αποτελεσμάτων των δραστηριοτήτων συνεργασίας βάσει της παρούσας συμφωνίας·

                  δ)

                  παροχή συμβουλών και ενθάρρυνσης στα μέρη σε σχέση με την εφαρμογή της παρούσας συμφωνίας·

                  ε)

                  τακτική επανεξέταση της αμοιβαίας πρόσβασης στα προγράμματα και έργα έρευνας και ανάπτυξης και των ρυθμίσεων για τους επισκέπτες ερευνητές και εξέταση συγκεκριμένων μέτρων για τη βελτίωση της εν λόγω πρόσβασης και για τη διασφάλιση της ουσιαστικής εφαρμογής της αρχής της αμοιβαιότητας που αναφέρεται στο άρθρο 1 της παρούσας συμφωνίας.

            3.   Οι αποφάσεις της μεικτής επιτροπής λαμβάνονται με κοινή συναίνεση.
      4.   Η μεικτή επιτροπή συνεδριάζει σε ημερομηνίες που συμφωνούνται από κοινού, κατά προτίμηση τουλάχιστον ανά διετία.
      5.   Η κυβέρνηση της Ιαπωνίας και η Κοινότητα φιλοξενούν εκ περιτροπής τη συνεδρίαση της μεικτής επιτροπής, εκτός εάν συμφωνηθεί άλλως.
      6.   Για τη συνεδρίαση της μεικτής επιτροπής, τα οδοιπορικά και τα έξοδα διαμονής των συμμετεχόντων βαρύνουν το μέρος που εκπροσωπούν. Οι λοιπές δαπάνες που συνδέονται με τη συνεδρίαση της μεικτής επιτροπής βαρύνουν το μέρος υποδοχής.
      7.   Η μεικτή επιτροπή καταρτίζει τον εσωτερικό κανονισμό της.
      8.   Η μεικτή επιτροπή μπορεί να λαμβάνει αποφάσεις διά της διπλωματικής οδού, κατά τα διαστήματα που δεν συνεδριάζει.
      Άρθρο 7
      Η εφαρμογή της παρούσας συμφωνίας εξαρτάται από τη διαθεσιμότητα των σχετικών πιστώσεων και υπόκειται στις εφαρμοστέες νομοθετικές και κανονιστικές διατάξεις εκάστου μέρους.
      Άρθρο 8
      1.   Οιοδήποτε από τα μέρη μπορεί να θέτει στη διάθεση του κοινού, με τους συνήθεις μηχανισμούς και σύμφωνα με τις συνήθεις διαδικασίες των υπηρεσιών που συμμετέχουν, τις μη υποκείμενες σε δικαιώματα ιδιοκτησίας επιστημονικές και τεχνολογικές πληροφορίες που προκύπτουν από δραστηριότητες άμεσης συνεργασίας.
      2.   Τα δικαιώματα διανοητικής ιδιοκτησίας και οι ακοινολόγητες πληροφορίες που προκύπτουν από τις δραστηριότητες συνεργασίας βάσει της παρούσας συμφωνίας, εισάγονται κατά τη διάρκειά τους ή αποκτώνται μέσω αυτών, αντιμετωπίζονται σύμφωνα με τις διατάξεις του παραρτήματος II της παρούσας συμφωνίας.
      Άρθρο 9
      Κάθε μέρος καταβάλλει κάθε δυνατή προσπάθεια, στο πλαίσιο των οικείων νομοθετικών και κανονιστικών διατάξεων, να παραχωρεί στα πρόσωπα που διεξάγουν τις δραστηριότητες συνεργασίας βάσει της παρούσας συμφωνίας, κάθε δυνατό μέσο ώστε να διευκολύνεται η ελεύθερη διακίνηση και διαμονή των ερευνητών που συμμετέχουν σε αυτές τις δραστηριότητες συνεργασίας, καθώς και η είσοδος στο έδαφός του και η έξοδος από αυτό, υλικών, δεδομένων ή εξοπλισμού προοριζόμενων να χρησιμοποιηθούν στις εν λόγω δραστηριότητες συνεργασίας.
      Άρθρο 10
      Οι διατάξεις της παρούσας συμφωνίας δεν θίγουν τα δικαιώματα και τις υποχρεώσεις που απορρέουν από υφιστάμενες και μελλοντικές συμφωνίες συνεργασίας μεταξύ των μερών ή μεταξύ της κυβέρνησης της Ιαπωνίας και της κυβέρνησης οιουδήποτε κράτους μέλους της Κοινότητας.
      Άρθρο 11
      Όλα τα ζητήματα ή οι διαφορές που σχετίζονται με την ερμηνεία ή την εφαρμογή της παρούσας συμφωνίας διευθετούνται μέσω αμοιβαίων διαβουλεύσεων μεταξύ των μερών.
      Άρθρο 12
      Τα παραρτήματα I και ΙΙ της παρούσας συμφωνίας αποτελούν αναπόσπαστο μέρος της παρούσας συμφωνίας.
      Άρθρο 13
      1.   Η παρούσα συμφωνία αρχίζει να ισχύει από την ημερομηνία ανταλλαγής διπλωματικών διακοινώσεων μεταξύ των μερών, με τις οποίες αλληλοενημερώνονται ότι έχουν περατωθεί οι αναγκαίες για την έναρξη ισχύος της παρούσας συμφωνίας εσωτερικές διαδικασίες τους.
      2.   Η παρούσα συμφωνία παραμένει σε ισχύ για περίοδο πέντε ετών και εξακολουθεί να ισχύει και μετά την παρέλευση της περιόδου αυτής, εκτός εάν καταγγελθεί από οποιοδήποτε μέρος κατά τη λήξη της αρχικής πενταετούς περιόδου ή οποιαδήποτε στιγμή μετέπειτα, με κοινοποίηση στο άλλο μέρος έγγραφης προειδοποίησης προ έξι μηνών τουλάχιστον για την πρόθεσή του να καταγγείλει την παρούσα συμφωνία.
      3.   Η καταγγελία της παρούσας συμφωνίας δεν θίγει τη διεξαγωγή των δραστηριοτήτων συνεργασίας που έχουν αναληφθεί βάσει της παρούσας συμφωνίας και δεν έχουν ολοκληρωθεί κατά τον χρόνο της καταγγελίας της ούτε τα τυχόν συγκεκριμένα δικαιώματα και υποχρεώσεις που έχουν προκύψει δυνάμει του παραρτήματος II της παρούσας συμφωνίας.
      4.   Κάθε μέρος μπορεί να αξιολογεί, ανά πενταετία, τον αντίκτυπο της παρούσας συμφωνίας και τις δραστηριότητες που διεξάγονται βάσει αυτής και ενημερώνει το άλλο μέρος σχετικά με τα αποτελέσματα της αξιολόγησης. Κάθε μέρος καταβάλλει κάθε δυνατή προσπάθεια ώστε να διευκολύνει την αξιολόγηση που διενεργεί το άλλο μέρος.
      5.   Η παρούσα συμφωνία μπορεί να τροποποιηθεί κατόπιν κοινής συμφωνίας των μερών μέσω της ανταλλαγής διπλωματικών διακοινώσεων. Οι τροποποιήσεις τίθενται σε ισχύ υπό τους όρους που αναφέρονται στην παράγραφο 1, εκτός εάν συμφωνηθεί άλλως.
      Η παρούσα συμφωνία και τα παραρτήματα I και II της παρούσας συμφωνίας συντάσσονται σε δύο πρωτότυπα σε κάθε μία από τις ακόλουθες γλώσσες : αγγλική, βουλγαρική, γαλλική, γερμανική, δανική, ελληνική, εσθονική, ισπανική, ιταλική, λετονική, λιθουανική, μαλτέζικη, ολλανδική, ουγγρική, πολωνική, πορτογαλική, ρουμανική, σλοβακική, σλοβένικη, σουηδική, τσεχική, φινλανδική και ιαπωνική γλώσσα. Καθένα από τα εν λόγω κείμενα είναι εξίσου αυθεντικό. Σε περίπτωση διχογνωμίας ως προς την ερμηνεία, το αγγλικό και το ιαπωνικό κείμενο υπερισχύουν των λοιπών γλωσσικών κειμένων.

         ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες, δεόντως εξουσιοδοτημένοι προς τούτο από την Ευρωπαϊκή Κοινότητα και την κυβέρνηση της Ιαπωνίας, αντιστοίχως, υπέγραψαν την παρούσα συμφωνία.
         Έγινε στις Βρυξέλλες, στις τριάντα Νοεμβρίου 2009.

               Για την Ευρωπαϊκή Κοινότητα

               Για την Κυβέρνηση της Ιαπωνίας

         ΠΑΡΑΡΤΗΜΑ I

            ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ ΠΡΟΣΩΠΩΝ ΣΕ ΠΡΟΓΡΑΜΜΑΤΑ ΚΑΙ ΕΡΓΑ ΕΡΕΥΝΑΣ ΚΑΙ ΑΝΑΠΤΥΞΗΣ

                     I.

                     Εάν, στο πλαίσιο της παρούσας συμφωνίας, ένα μέρος, οι υπηρεσίες ή τα επίσημα ιδρύματά του συνάψουν σύμβαση με πρόσωπο από το άλλο μέρος για την υλοποίηση προγραμμάτων και έργων έρευνας και ανάπτυξης, το άλλο μέρος, εφόσον του ζητηθεί, καταβάλλει προσπάθειες ώστε να παράσχει κάθε εύλογη και εφικτή βοήθεια που τυχόν είναι αναγκαία ή χρήσιμη στο πρώτο μέρος, τις υπηρεσίες ή τα επίσημα ιδρύματά του για τη διευκόλυνση της ομαλής εκτέλεσης της εν λόγω σύμβασης.

                     II.

                     Πρόσωπα της Ιαπωνίας μπορούν να συμμετέχουν στο πρόγραμμα-πλαίσιο έρευνας και τεχνολογικής ανάπτυξης που διαχειρίζεται η Κοινότητα. Η εν λόγω συμμετοχή προσώπων της Ιαπωνίας γίνεται σύμφωνα με τους κανόνες συμμετοχής, διάδοσης των αποτελεσμάτων και υλοποίησης του προγράμματος-πλαισίου.

                     III.

                     Πρόσωπα της Κοινότητας μπορούν να συμμετέχουν σε προγράμματα και έργα έρευνας και ανάπτυξης που υπάγονται στο σύστημα ανταγωνιστικής χρηματοδότησης και τα οποία διαχειρίζονται η κυβέρνηση της Ιαπωνίας, οι υπηρεσίες ή τα επίσημα ιδρύματά της, σε επιστημονικά και τεχνολογικά πεδία παρόμοια με εκείνα του προγράμματος-πλαισίου έρευνας και τεχνολογικής ανάπτυξης. Η εν λόγω συμμετοχή προσώπων της Κοινότητας γίνεται σύμφωνα με τις νομοθετικές και κανονιστικές διατάξεις της Ιαπωνίας και τους αντίστοιχους κανόνες συμμετοχής, διάδοσης των αποτελεσμάτων και υλοποίησης του συγκεκριμένου προγράμματος ή έργου.

         ΠΑΡΑΡΤΗΜΑ II

            ΔΙΚΑΙΩΜΑΤΑ ΔΙΑΝΟΗΤΙΚΗΣ ΙΔΙΟΚΤΗΣΙΑΣ ΚΑΙ ΑΚΟΙΝΟΛΟΓΗΤΕΣ ΠΛΗΡΟΦΟΡΙΕΣ

         I.   Δικαιώματα διανοητικής ιδιοκτησίας των μερών στο πλαίσιο δραστηριοτήτων άμεσης συνεργασίας

                     1.

                     Στα δικαιώματα διανοητικής ιδιοκτησίας, εξαιρουμένων των δικαιωμάτων δημιουργού και των συγγενικών δικαιωμάτων που αναφέρονται στην παράγραφο 3, τα οποία προκύπτουν από δραστηριότητες άμεσης συνεργασίας, εφαρμόζονται οι ακόλουθοι κανόνες:

                                 α)

                                 τα δικαιώματα διανοητικής ιδιοκτησίας ανήκουν στο μέρος ή τις υπηρεσίες του που παράγουν τη διανοητική ιδιοκτησία. Σε περίπτωση που η διανοητική ιδιοκτησία έχει παραχθεί από κοινού, τα μέρη ή οι υπηρεσίες τους διαβουλεύονται με στόχο να συμφωνήσουν σχετικά με το υποκείμενο ή την κατανομή των δικαιωμάτων διανοητικής ιδιοκτησίας, λαμβάνοντας υπόψη την αντίστοιχη συμβολή των μερών ή των υπηρεσιών τους στις εργασίες·

                                 β)

                                 το μέρος ή οι υπηρεσίες του, στα οποία ανήκουν τα δικαιώματα διανοητικής ιδιοκτησίας, παραχωρούν άδεια χρήσης των δικαιωμάτων αυτών στο άλλο μέρος ή τις υπηρεσίες του για τη διεξαγωγή κάθε δραστηριότητας άμεσης συνεργασίας, εάν αυτό είναι αναγκαίο για να μπορέσουν το άλλο μέρος ή οι υπηρεσίες του να εκτελέσουν τις εργασίες τους για το συγκεκριμένο έργο βάσει της παρούσας συμφωνίας. Σε περίπτωση διπλωμάτων ευρεσιτεχνίας και υποδειγμάτων χρησιμότητας, η άδεια αυτή χορηγείται ατελώς. Η χορήγηση άδειας χρήσης δικαιωμάτων διανοητικής ιδιοκτησίας βάσει του παρόντος στοιχείου διέπεται από τις εφαρμοστέες νομοθετικές και κανονιστικές διατάξεις καθενός από τα μέρη και από τους όρους που συμφωνούνται μεταξύ των μερών ή των υπηρεσιών τους πριν από την έναρξη του έργου.

                     2.

                     Το μέρος ή οι υπηρεσίες του, στα οποία ανήκουν τα δικαιώματα διανοητικής ιδιοκτησίας που εισάγονται κατά τη διάρκεια των δραστηριοτήτων άμεσης συνεργασίας, παραχωρούν άδεια χρήσης των δικαιωμάτων αυτών στο άλλο μέρος ή τις υπηρεσίες του για τη διεξαγωγή κάθε δραστηριότητας άμεσης συνεργασίας, εάν αυτό είναι αναγκαίο για να μπορέσουν το άλλο μέρος ή οι υπηρεσίες του να εκτελέσουν τις εργασίες τους για το συγκεκριμένο έργο βάσει της παρούσας συμφωνίας. Η χορήγηση άδειας χρήσης δικαιωμάτων διανοητικής ιδιοκτησίας βάσει της παρούσας παραγράφου διέπεται από τις εφαρμοστέες νομοθετικές και κανονιστικές διατάξεις καθενός από τα μέρη και από τους όρους που συμφωνούνται μεταξύ των μερών ή των υπηρεσιών τους πριν από την έναρξη του έργου.

                     3.

                     Οι ακόλουθοι κανόνες εφαρμόζονται στα δικαιώματα δημιουργού και τα συγγενικά δικαιώματα των μερών ή των υπηρεσιών τους:

                                 α)

                                 όταν ένα μέρος ή οι υπηρεσίες του δημοσιεύουν —σε επιστημονικά περιοδικά, άρθρα, εκθέσεις, βιβλία, βιντεοεγγραφές και συσκευές ψηφιακής αποθήκευσης— επιστημονικά και τεχνικά δεδομένα, πληροφορίες ή αποτελέσματα, τα οποία είναι προϊόντα δραστηριοτήτων άμεσης συνεργασίας, το μέρος αυτό καταβάλλει κάθε δυνατή προσπάθεια, ώστε να παραχωρούνται ατελώς στο άλλο μέρος μη αποκλειστικές και αμετάκλητες άδειες μετάφρασης, αναπαραγωγής, προσαρμογής, μετάδοσης και δημόσιας διανομής των εν λόγω εργασιών σε όλες τις χώρες όπου παρέχεται προστασία των δικαιωμάτων δημιουργού·

                                 β)

                                 σε όλα τα προοριζόμενα για δημόσια διανομή αντίτυπα έργου του οποίου προστατεύονται τα δικαιώματα δημιουργού σύμφωνα με τις διατάξεις του στοιχείου α), πρέπει να αναγράφονται τα ονοματεπώνυμα των δημιουργών του έργου, εκτός εκείνων που αρνούνται ρητώς να κατονομασθούν. Τα αντίτυπα φέρουν επίσης ευδιάκριτη μνεία της συμβολής των μερών στο πλαίσιο της συνεργασίας τους.

               II.   Ακοινολόγητες πληροφορίες στο πλαίσιο δραστηριοτήτων άμεσης συνεργασίας

         Οι ακόλουθοι κανόνες εφαρμόζονται στις ακοινολόγητες πληροφορίες των μερών ή των υπηρεσιών τους:

                     1.

                     Όταν γνωστοποιεί στο άλλο μέρος ή τις υπηρεσίες του πληροφορίες αναγκαίες για τη διεξαγωγή δραστηριοτήτων άμεσης συνεργασίας, έκαστο μέρος επισημαίνει τις πληροφορίες που επιθυμεί να παραμείνουν ακοινολόγητες.

                     2.

                     Το μέρος ή οι υπηρεσίες του που λαμβάνουν ακοινολόγητες πληροφορίες μπορούν, υπό ιδία ευθύνη, να γνωστοποιήσουν αυτές τις ακοινολόγητες πληροφορίες στις υπηρεσίες του ή σε πρόσωπα που εργάζονται σε αυτές ή απασχολούνται από αυτές, εάν αυτό είναι αναγκαίο για να μπορέσουν οι εν λόγω υπηρεσίες ή τα πρόσωπα να εκτελέσουν τις εργασίες τους για το συγκεκριμένο έργο βάσει της παρούσας συμφωνίας.

                     3.

                     Με την προηγούμενη έγγραφη συναίνεση του μέρους ή των υπηρεσιών του που παρέχουν τις ακοινολόγητες πληροφορίες, το άλλο μέρος ή οι υπηρεσίες του μπορούν να διαδίδουν αυτές τις ακοινολόγητες πληροφορίες ευρύτερα από όσο κατά τα άλλα προβλέπεται στην ανωτέρω παράγραφο 2. Τα μέρη ή οι υπηρεσίες τους συνεργάζονται για τον καθορισμό των διαδικασιών υποβολής αίτησης και λήψης της προηγούμενης έγγραφης συναίνεσης για την εν λόγω ευρύτερη διάδοση και έκαστο μέρος παρέχει τη συναίνεση αυτή στον βαθμό που το επιτρέπουν οι οικείες νομοθετικές και κανονιστικές διατάξεις.

                     4.

                     Οι πληροφορίες που αποκτώνται μέσω σεμιναρίων, άλλων συνεδριάσεων, απόσπασης προσωπικού και χρήσης εγκαταστάσεων δυνάμει της παρούσας συμφωνίας, παραμένουν εμπιστευτικές, εφόσον ο αποδέκτης αυτών των ακοινολόγητων ή άλλων εμπιστευτικών ή προνομιακών πληροφοριών έχει λάβει γνώση του εμπιστευτικού χαρακτήρα των γνωστοποιούμενων πληροφοριών κατά τον χρόνο γνωστοποίησής τους, σύμφωνα με την ανωτέρω παράγραφο 1, και ο χειρισμός τους γίνεται όπως αναφέρεται στις ανωτέρω παραγράφους 2 και 3.

                     5.

                     Εάν ένα εκ των μερών διαπιστώσει ότι αδυνατεί ή ότι λογικώς θα είναι αδύνατο να τηρήσει τους περιορισμούς και τους όρους διάδοσης που καθορίζονται στις ανωτέρω παραγράφους 2, 3 και 4, ενημερώνει αμέσως το άλλο μέρος. Τα μέρη διαβουλεύονται στη συνέχεια προκειμένου να καθορίσουν την ενδεδειγμένη πορεία δράσης.

               III.   Δικαιώματα διανοητικής ιδιοκτησίας προσώπων στο πλαίσιο δραστηριοτήτων έμμεσης συνεργασίας

         Κάθε μέρος εξασφαλίζει ότι τα δικαιώματα διανοητικής ιδιοκτησίας των προσώπων του άλλου μέρους που συμμετέχουν στα προγράμματα και έργα έρευνας και ανάπτυξης που διεξάγει το πρώτο μέρος, οι υπηρεσίες του ή τα επίσημα ιδρύματά του, καθώς και τα συναφή δικαιώματα και υποχρεώσεις που απορρέουν από αυτή τη συμμετοχή, συμφωνούν με τις σχετικές διεθνείς συμβάσεις που δεσμεύουν την κυβέρνηση της Ιαπωνίας και την Κοινότητα ή το σύνολο των κρατών μελών της, συμπεριλαμβανομένων της συμφωνίας για τα δικαιώματα διανοητικής ιδιοκτησίας στον τομέα του εμπορίου του παραρτήματος 1Γ της συμφωνίας του Μαρακές για την ίδρυση του Παγκοσμίου Οργανισμού Εμπορίου, καθώς και της πράξης των Παρισίων, της 24ης Ιουλίου 1971, της σύμβασης της Βέρνης για την προστασία των λογοτεχνικών και καλλιτεχνικών έργων και της πράξης της Στοκχόλμης, της 14ης Ιουλίου 1967, της σύμβασης των Παρισίων για την προστασία της βιομηχανικής ιδιοκτησίας.


title: 2007/187/ΕΚ: Απόφαση του Συμβουλίου, της 22ας Μαρτίου 2007 , για το διορισμό στην Επιτροπή των Περιφερειών δύο τακτικών μελών και δύο αναπληρωματικών μελών από τη Γερμανία

text:
               28.3.2007

               EL

               Επίσημη Εφημερίδα της Ευρωπαϊκής Ένωσης

               L 87/12

      ΑΠΌΦΑΣΗ ΤΟΥ ΣΥΜΒΟΥΛΊΟΥ

   της 22ας Μαρτίου 2007
   για το διορισμό στην Επιτροπή των Περιφερειών δύο τακτικών μελών και δύο αναπληρωματικών μελών από τη Γερμανία
   (2007/187/ΕΚ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,
   την πρόταση της γερμανικής κυβέρνησης,
   Εκτιμώντας τα ακόλουθα:

               (1)

               Στις 24 Ιανουαρίου 2006, το Συμβούλιο εξέδωσε την απόφαση 2006/116/ΕΚ για το διορισμό των τακτικών και αναπληρωματικών μελών της Επιτροπής των Περιφερειών για την περίοδο από τις 26 Ιανουαρίου 2006 έως τις 25 Ιανουαρίου 2010 (1).

               (2)

               Τρεις θέσεις τακτικών μελών της Επιτροπής των Περιφερειών χηρεύουν κατόπιν της παραίτησης του κ. SINNER και της λήξης της θητείας του κ. HOLTER. Μία θέση αναπληρωματικού μέλους της Επιτροπής των Περιφερειών χηρεύει κατόπιν του διορισμού της κας MÜLLER ως τακτικού μέλους. Μια δεύτερη θέση αναπληρωματικού μέλους έχει χηρεύσει λόγω της παραίτησης της κας BRETSCHNEIDER,

         ΑΠΟΦΑΣΙΖΕΙ:
   Άρθρο 1
   Διορίζονται στην Επιτροπή των Περιφερειών για το εναπομένον διάστημα της θητείας, ήτοι έως τις 25 Ιανουαρίου 2010:

               α)

               ως τακτικά μέλη:

                           —

                           η κα Emilia MÜLLER, προς αντικατάσταση του κ. SINNER,

                           —

                           η κα Uta-Maria KUDER, προς αντικατάσταση του κ. HOLTER,

                     και

               β)

               ως αναπληρωματικά μέλη:

                           —

                           ο κ. Edmund STOIBER, Ministerpräsident des Freistaates Bayern, προς αντικατάσταση της κας MÜLLER,

                           —

                           ο κ. Detlef MÜLLER, Mitglied des Landtages von Mecklenburg-Vorpommern, προς αντικατάσταση της κας BRETSCHNEIDER.

         Άρθρο 2
   Η παρούσα απόφαση παράγει αποτελέσματα από την ημερομηνία έκδοσής της.

      Βρυξέλλες, 22 Μαρτίου 2007.

            Για το Συμβούλιο

            Ο Πρόεδρος

         W. TIEFENSEE

      (1)  ΕΕ L 56 της 25.2.2006, σ. 75.


Avis juridique important

|

41979D0008

79/8/ΕΟΚ: Απόφαση των αντιπροσώπων των κυβερνήσεων των κρατών μελών της Ευρωπαϊκής Οικονομικής Κοινότητας συνελθόντων στο πλαίσιο του Συμβουλίου της 18ης Δεκεμβρίου 1978 περί καταργήσεως ορισμένων ταχυδρομικών τελών κατά την προσκόμιση στο Τελωνείο

Επίσημη Εφημερίδα αριθ. L 006 της 10/01/1979 σ. 0026 - 0026 Φινλανδική ειδική έκδοση: Κεφάλαιο 9 τόμος 1 σ. 0079  Ελληνική ειδική έκδοση: Κεφάλαιο 02 τόμος 7 σ. 0031  Σουηδική ειδική έκδοση: Κεφάλαιο 9 τόμος 1 σ. 0079  Ισπανική ειδική έκδοση: Κεφάλαιο 02 τόμος 5 σ. 0139  Πορτογαλική ειδική έκδοση : Κεφάλαιο 02 τόμος 5 σ. 0139

ΑΠΟΦΑΣΗ ΤΩΝ ΑΝΤΙΠΡΟΣΩΠΩΝ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ  ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ ΣΥΝΕΛΘΟΝΤΩΝ ΣΤΟ ΠΛΑΙΣΙΟ ΤΟΥ ΣΥΜΒΟΥΛΙΟΥ της 18ης  Δεκεμβρίου 1978 περί καταργήσεως ορισμένων ταχυδρομικών τελών κατά την προσκόμιση  στο Τελωνείο(79/8/ΕΟΚ)ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΤΗΣ  ΕΥΡΩΠΑΪΚΗΣ ΟΙΚΟΝΟΜΙΚΗΣ ΚΟΙΝΟΤΗΤΟΣ, ΣΥΝΕΛΘΟΝΤΕΣ ΣΤΟ ΠΛΑΙΣΙΟ ΤΟΥ  ΣΥΜΒΟΥΛΙΟΥ,Εκτιμώντας:τις προτάσεις της Επιτροπής, τη γνώμη της Συνελεύσεως και  τη γνώμη της Οικονομικής και Κοινωνικής Επιτροπής επί του θέματος ότι προέχει η  προοδευτική εξέλιξη της ελεύθερης και αποτελεσματικής κυκλοφορίας των εμπορευμάτων  και η άμεση ωφέλεια από αυτή των Ευρωπαίων πολιτικών,ΑΠΟΦΑΣΙΖΟΥΝ:ρθρο 1Δεν  εισπράττονται πλέον τέλη προσκομίσεως στο Τελωνείο για αποστολές εμπορευμάτων που  αποστέλλονται από κράτος μέλος και απολαύουν κατά την εισαγωγή ατελείας από τους  φόρους κύκλου εργασίων και των ειδικών φόρων καταναλώσεως.ρθρο 2Τα κράτη μέλη  λαμβάνουν τα αναγκαία μέτρα για τη θέση σε εφαρμογή της παρούσας αποφάσεως το  συντομότερο δυνατό αλλά το αργότερο, την 1η Ιουλίου 1979.Έγινε στις Βρυξέλλες,  στις 18 Δεκεμβρίου 1978.Ο ΠρόεδροςH.- D. GENSCHER


Avis juridique important

|

31983D0212

83/212/ΕΟΚ: Απόφαση του Ευρωπαϊκού Κοινοβουλίου της 15ης Απριλίου 1983 περί χορηγήσεως απαλλαγής στην Επιτροπή των Ευρωπαϊκών Κοινοτήτων για τις δραστηριότητες του δεύτερου και τρίτου Ευρωπαϊκού Ταμείου Αναπτύξεως κατά το οικονομικό έτος 1981

Επίσημη Εφημερίδα αριθ. L 119 της 06/05/1983 σ. 0023 - 0023

***** ΑΠΟΦΑΣΗ ΤΟΥ ΕΥΡΩΠΑΪΚΟΥ ΚΟΙΝΟΒΟΥΛΙΟΥ  της 15ης Απριλίου 1983  περί χορηγήσεως απαλλαγής στην Επιτροπή των Ευρωπαϊκών Κοινοτήτων για τις δραστηριότητες του δεύτερου και τρίτου Ευρωπαϊκού Ταμείου Αναπτύξεως κατά το οικονομικό έτος 1981  (83/212/ΕΟΚ)  ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,  - εχοντας υπόψη την έκθεση του Ελεγκτικού Συνεδρίου σχετικά με την απόδοση των λογαριασμών για το οικονομικό έτος 1981, καθώς και τις απαντήσεις του Κοινοβουλίου στην έκθεση αυτή (1),  - εχοντας υπόψη το δημοσιονομικό ισολογισμό και τους λογαριασμούς διαχείρισης του Ευρωπαϊκού Ταμείου Ανάπτυξης για το οικονομικό έτος 1981 (ΕΠ(82) 824 τελ.),  - εχοντας υπόψη την έκθεση της Επιτροπής Ελέγχου του Προϋπολογισμού (έγγρ. 1-112/83),  - λαμβάνοντας υπόψη ότι με τη συνθήκη της 22ας Ιουλίου 1975 ανατίθεται στο Κοινοβούλιο η αρμοδιότητα για τη χορήγηση απαλλαγής ως προς τις δημοσιονομικές δραστηριότητες των Ευρωπαϊκών Κοινοτήτων,  1. χορηγεί απαλλαγή στην Επιτροπή ως προς τη δημοσιονομική διαχείριση του δεύτερου και τρίτου Ευρωπαϊκού Ταμείου Ανάπτυξης κατά το οικονομικό έτος 1981·  2. αναθέτει στον Πρόεδρό του να ανακοινώσει την απόφαση αυτή στην Επιτροπή και στα άλλα όργανα και να μεριμνήσει για τη δημοσίευσή της στην Επίσημη Εφημερίδα των Ευρωπαϊκών Κοινοτήτων (σειρά L).  1.2 // Ο Γενικός Γραμματέας  // Ο Πρόεδρος  // H.-J. OPITZ  // P. DANKERT  (1) ΕΕ αριθ. C 344 της 31. 12. 1982, σ. 1.


title: Απόφαση 2009/724/ΔΕΥ της Επιτροπής, της 17ης Σεπτεμβρίου 2009 , για τον καθορισμό της ημερομηνίας ολοκλήρωσης της μετάβασης από το σύστημα πληροφοριών Σένγκεν (SIS 1+) στο σύστημα πληροφοριών Σένγκεν δεύτερης γενιάς (SIS II)

text:
               30.9.2009

               EL

               Επίσημη Εφημερίδα της Ευρωπαϊκής Ένωσης

               L 257/41

      ΑΠΌΦΑΣΗ 2009/724/ΔΕΥ ΤΗΣ ΕΠΙΤΡΟΠΉΣ

   της 17ης Σεπτεμβρίου 2009
   για τον καθορισμό της ημερομηνίας ολοκλήρωσης της μετάβασης από το σύστημα πληροφοριών Σένγκεν (SIS 1+) στο σύστημα πληροφοριών Σένγκεν δεύτερης γενιάς (SIS II)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την Ευρωπαϊκή Ένωση,
   την απόφαση 2008/839/ΔΕΥ του Συμβουλίου, της 24ης Οκτωβρίου 2008, σχετικά με τη μετάβαση από το σύστημα πληροφοριών Σένγκεν (SIS 1+) στο σύστημα πληροφοριών Σένγκεν δεύτερης γενιάς (SIS II) (1), και ιδίως το άρθρο 11 παράγραφος 2,
   Εκτιμώντας τα ακόλουθα:

               (1)

               Σύμφωνα με το άρθρο 11 παράγραφος 2 της απόφασης 2008/839/ΔΕΥ προβλέπεται, στα κράτη μέλη που συμμετέχουν στο SIS 1+, η μετάβαση από το N.SIS στο N.SIS II, το αργότερο μέχρι τις 30 Σεπτεμβρίου 2009, χρησιμοποιώντας την προσωρινή αρχιτεκτονική μετάβασης, με την υποστήριξη της Γαλλίας και της Επιτροπής. Εφόσον απαιτείται, η ημερομηνία αυτή μπορεί να τροποποιηθεί με τη διαδικασία του άρθρου 17 παράγραφος 2 της εν λόγω απόφασης.

               (2)

               Τα προβλήματα που εντοπίστηκαν στο πλαίσιο των δοκιμών του SIS II καθυστέρησαν την υλοποίηση των ενεργειών που περιγράφονται στην απόφαση 2008/839/ΔΕΥ. Στα συμπεράσματα του Συμβουλίου της 26ης και 27ης Φεβρουαρίου 2009 αναφερόταν ότι, λόγω του απαιτούμενου χρόνου για την επίλυση εκκρεμούντων θεμάτων, δεν ήταν πλέον ρεαλιστική η ορισθείσα για τον Σεπτέμβριο 2009 ημερομηνία για τη μετάβαση από το SIS 1+ στο SIS II.

               (3)

               Λαμβάνοντας υπόψη τη σημειωθείσα καθυστέρηση στη μετάβαση από το SIS 1+ στο SIS II, η νέα ημερομηνία για την ολοκλήρωση της εν λόγω μετάβασης πρέπει να οριστεί κατά τρόπο που να συμπίπτει με την τελική ημερομηνία λήξης ισχύος της απόφασης 2008/839/ΔΕΥ, προκειμένου να παρασχεθεί η δυνατότητα συνέχισης των ενεργειών που απαιτούνται για να τεθεί σε λειτουργία το SIS II μέχρι την εν λόγω ημερομηνία.

               (4)

               Το Ηνωμένο Βασίλειο συμμετέχει στην παρούσα απόφαση δυνάμει του άρθρου 5 του πρωτοκόλλου για την ενσωμάτωση του κεκτημένου του Σένγκεν στο πλαίσιο της Ευρωπαϊκής Ένωσης, το οποίο προσαρτάται στη συνθήκη για την ΕΕ και στη συνθήκη για την ίδρυση της Ευρωπαϊκής Κοινότητας, καθώς και του άρθρου 8 παράγραφος 2 της απόφασης 2000/365/ΕΚ του Συμβουλίου, της 29ης Μαΐου 2000, σχετικά με το αίτημα του Ηνωμένου Βασιλείου της Μεγάλης Βρετανίας και Βορείου Ιρλανδίας να συμμετέχει σε ορισμένες διατάξεις του κεκτημένου του Σένγκεν (2).

               (5)

               Η Ιρλανδία συμμετέχει στην παρούσα απόφαση δυνάμει του άρθρου 5 του πρωτοκόλλου για την ενσωμάτωση του κεκτημένου του Σένγκεν στην Ευρωπαϊκή Ένωση, το οποίο προσαρτάται στη συνθήκη για την ΕΕ και στη συνθήκη για την ίδρυση της Ευρωπαϊκής Κοινότητας, καθώς και του άρθρου 6 παράγραφος 2 της απόφασης 2002/192/ΕΚ του Συμβουλίου, της 28ης Φεβρουαρίου 2002, σχετικά με το αίτημα της Ιρλανδίας να συμμετέχει σε ορισμένες διατάξεις του κεκτημένου του Σένγκεν (3).

               (6)

               Όσον αφορά την Ισλανδία και τη Νορβηγία, η παρούσα απόφαση αποτελεί ανάπτυξη των διατάξεων του κεκτημένου Σένγκεν, κατά την έννοια της συμφωνίας που έχει συναφθεί από το Συμβούλιο της Ευρωπαϊκής Ένωσης και τη Δημοκρατία της Ισλανδίας και το Βασίλειο της Νορβηγίας σχετικά με τη σύνδεση των δύο αυτών κρατών με την ενσωμάτωση, την εφαρμογή και την ανάπτυξη του κεκτημένου Σένγκεν (4), οι οποίες εμπίπτουν στον τομέα που αναφέρεται στο άρθρο 1 σημείο Ζ της απόφασης 1999/437/ΕΚ του Συμβουλίου (5) σχετικά με ορισμένες λεπτομέρειες εφαρμογής της συμφωνίας αυτής.

               (7)

               Όσον αφορά την Ελβετία, η παρούσα απόφαση αποτελεί ανάπτυξη των διατάξεων του κεκτημένου Σένγκεν κατά την έννοια της συμφωνίας που έχουν συνάψει η Ευρωπαϊκή Ένωση, η Ευρωπαϊκή Κοινότητα και η Ελβετική Συνομοσπονδία σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου Σένγκεν, οι οποίες εμπίπτουν στον τομέα που αναφέρεται στο άρθρο 1 στοιχείο Ζ της απόφασης 1999/437/ΕΚ, σε συνδυασμό με το άρθρο 3 της απόφασης 2008/149/ΔΕΥ του Συμβουλίου (6) για τη σύναψη της συμφωνίας αυτής εξ ονόματος της Ευρωπαϊκής Ένωσης.

               (8)

               Όσον αφορά το Λιχτενστάιν, η παρούσα απόφαση αποτελεί ανάπτυξη των διατάξεων του κεκτημένου Σένγκεν, κατά την έννοια του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου Σένγκεν, οι οποίες εμπίπτουν στον τομέα που αναφέρεται στο άρθρο 1 σημείο Ζ της απόφασης 1999/437/ΕΚ, σε συνδυασμό με το άρθρο 3 της απόφασης 2008/262/ΔΕΥ του Συμβουλίου, της 28ης Φεβρουαρίου 2008, για την υπογραφή, εξ ονόματος της Ευρωπαϊκής Ένωσης, και για την προσωρινή εφαρμογή ορισμένων διατάξεων του πρωτοκόλλου μεταξύ της Ευρωπαϊκής Ένωσης, της Ευρωπαϊκής Κοινότητας, της Ελβετικής Συνομοσπονδίας και του Πριγκιπάτου του Λιχτενστάιν για την προσχώρηση του Πριγκιπάτου του Λιχτενστάιν στη συμφωνία μεταξύ της Ευρωπαϊκής Ένωσης, της Ευρωπαϊκής Κοινότητας και της Ελβετικής Συνομοσπονδίας σχετικά με τη σύνδεση της Ελβετικής Συνομοσπονδίας με την υλοποίηση, την εφαρμογή και την ανάπτυξη του κεκτημένου Σένγκεν (7).

               (9)

               Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής που έχει συσταθεί δυνάμει του άρθρου 67 παράγραφος 1 της απόφασης 2007/533/ΔΕΥ (8) του Συμβουλίου και αναφέρεται στο άρθρο 17 παράγραφος 1 της απόφασης 2008/839/ΔΕΥ.

         ΑΠΟΦΑΣΙΖΕΙ:
   Άρθρο μόνο
   Τα κράτη μέλη που συμμετέχουν στο SIS 1+ ολοκληρώνουν, μέχρι την ημερομηνία λήξης ισχύος της απόφασης 2008/839/ΔΕΥ, τη διαδικασία μετάβασης από το N.SIS στο N.SIS II, χρησιμοποιώντας την προσωρινή αρχιτεκτονική μετάβασης, με την υποστήριξη της Γαλλίας και της Επιτροπής.

      Βρυξέλλες, 17 Σεπτεμβρίου 2009.

            Για την Επιτροπή

         Jacques BARROT

            Αντιπρόεδρος

      (1)  ΕΕ L 299 της 8.11.2008, σ. 43.

      (2)  ΕΕ L 131 της 1.6.2000, σ. 43.

      (3)  ΕΕ L 64 της 7.3.2002, σ. 20.

      (4)  ΕΕ L 176 της 10.7.1999, σ. 36

      (5)  ΕΕ L 176 της 10.7.1999, σ. 31.

      (6)  ΕΕ L 53 της 27.2.2008, σ. 50.

      (7)  ΕΕ L 83 της 26.3.2008, σ. 5.

      (8)  ΕΕ L 205 της 7.8.2007, σ. 63.


title: Απόφαση 2012/421/ΚΕΠΠΑ του Συμβουλίου, της 23ης Ιουλίου 2012 , σχετικά με την υποστήριξη της σύμβασης για τα βιολογικά και τοξινικά όπλα (ΒΤWC), στο πλαίσιο της στρατηγικής της ΕΕ κατά της διάδοσης όπλων μαζικής καταστροφής

text:
               24.7.2012

               EL

               Επίσημη Εφημερίδα της Ευρωπαϊκής Ένωσης

               L 196/61

         ΑΠΌΦΑΣΗ 2012/421/ΚΕΠΠΑ ΤΟΥ ΣΥΜΒΟΥΛΊΟΥ
   της 23ης Ιουλίου 2012
   σχετικά με την υποστήριξη της σύμβασης για τα βιολογικά και τοξινικά όπλα (ΒΤWC), στο πλαίσιο της στρατηγικής της ΕΕ κατά της διάδοσης όπλων μαζικής καταστροφής
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 26 παράγραφος 2 και το άρθρο 31 παράγραφος 1,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
   Εκτιμώντας τα ακόλουθα:

               (1)

               Στις 12 Δεκεμβρίου 2003 το Ευρωπαϊκό Συμβούλιο ενέκρινε τη στρατηγική της ΕΕ κατά της διάδοσης όπλων μαζικής καταστροφής («στρατηγική της ΕΕ»), η οποία περιλαμβάνει στο κεφάλαιο ΙΙΙ κατάλογο μέτρων για την καταπολέμηση της διάδοσης των όπλων αυτών.

               (2)

               Η Ένωση εφαρμόζει ενεργά τη στρατηγική της ΕΕ και υλοποιεί τα μέτρα που απαριθμούνται στο κεφάλαιο ΙΙΙ αυτής, ιδίως εκείνα τα μέτρα που σχετίζονται με την ενίσχυση, την εφαρμογή και τον οικουμενικό χαρακτήρα της σύμβασης για τα βιολογικά και τοξινικά όπλα (ΒΤWC).

               (3)

               Στις 27 Φεβρουαρίου 2006 το Συμβούλιο υιοθέτησε την κοινή δράση 2006/184/ΚΕΠΠΑ (1) για την υποστήριξη της BTWC, στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (ΟΜΚ), η οποία έληξε στις 26 Αυγούστου 2007. Επτά επιπλέον κράτη κατέστησαν συμβαλλόμενα μέρη της BTWC από την υιοθέτηση της κοινής δράσης 2006/184/ΚΕΠΠΑ.

               (4)

               Στις 20 Μαρτίου 2006 το Συμβούλιο υιοθέτησε σχέδιο δράσης σχετικά με τα βιολογικά και τοξινικά όπλα, το οποίο συμπληρώνει την κοινή δράση 2006/184/ΚΕΠΠΑ για την υποστήριξη της BTWC (2). Τα προγράμματα δράσης προβλέπουν την αποτελεσματική χρήση των μέτρων οικοδόμησης εμπιστοσύνης (ΜΟΕ) και τον μηχανισμό του Γενικού Γραμματέα του Οργανισμού των Ηνωμένων Εθνών (ΟΗΕ) για τη διερεύνηση καταγγελιών για χρήση βιολογικών και τοξινικών όπλων.

               (5)

               Στις 10 Νοεμβρίου 2008 το Συμβούλιο υιοθέτησε την κοινή δράση 2008/858/ΚΕΠΠΑ (3) για την υποστήριξη της BTWC, στο πλαίσιο της εφαρμογής της στρατηγικής της ΕΕ κατά της διάδοσης ΟΜΚ. Τρία επιπλέον κράτη κατέστησαν συμβαλλόμενα μέρη της BTWC από την υιοθέτηση της κοινής δράσης 2008/858/ΚΕΠΠΑ και αρκετά κράτη επωφελήθηκαν από τη συνδρομή των εμπειρογνωμόνων της Ένωσης.

               (6)

               Κατά την έκτη διάσκεψη επισκόπησης της BTWC αποφασίστηκε η σύσταση της Μονάδας Υποστήριξης της Εφαρμογής (ΜΥΕ), με πενταετή εντολή (2007-2011), στο πλαίσιο του Τμήματος της Γενεύης του Γραφείου Αφοπλισμού των Ηνωμένων Εθνών (UΝ ODA), για την παροχή διοικητικής υποστήριξης στις συνεδριάσεις για τις οποίες έχει συμφωνήσει η έκτη διάσκεψη επισκόπησης, καθώς και στήριξης για τη συνεκτική εφαρμογή και την καθολική ισχύ της BTWC και την ανταλλαγή μέτρων οικοδόμησης εμπιστοσύνης.

               (7)

               Στις 18 Ιουλίου 2011 το Συμβούλιο εξέδωσε την απόφαση 2011/429/ΚΕΠΠΑ (4) αναφορικά με τη θέση της Ευρωπαϊκής Ένωσης στην έβδομη διάσκεψη επισκόπησης της BTWC.

               (8)

               Κατά την έβδομη διάσκεψη επισκόπησης της BTWC αποφασίστηκε να ανανεωθεί η εντολή της Μονάδας Υποστήριξης της Εφαρμογής για πέντε περαιτέρω έτη (2012-2016), καθώς και να επεκταθούν τα καθήκοντά της, προκειμένου να περιληφθεί και η εφαρμογή της απόφασης περί σύστασης και διαχείρισης της βάσης δεδομένων για τις αιτήσεις και προσφορές παροχής συνδρομής και για τη διευκόλυνση της σχετικής ανταλλαγής πληροφοριών μεταξύ των συμβαλλόμενων κρατών, καθώς και της στήριξης, κατά περίπτωση, της εφαρμογής από τα συμβαλλόμενα κράτη των αποφάσεων και συστάσεων της έβδομης διάσκεψης επισκόπησης.

               (9)

               Η Επιτροπή θα πρέπει να αναλάβει την εποπτεία της ορθής υλοποίησης της χρηματοδοτικής συνεισφοράς της Ένωσης,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   1.   Για τον σκοπό της άμεσης εφαρμογής στην πράξη ορισμένων στοιχείων της στρατηγικής της ΕΕ κατά της διάδοσης όπλων μαζικής καταστροφής, η Ευρωπαϊκή Ένωση υποστηρίζει την ΒΤWC με τους εξής στόχους:

               —

               προαγωγή του οικουμενικού χαρακτήρα της BTWC,

               —

               υποστήριξη της εφαρμογής της ΒΤWC, περιλαμβανομένης και της υποβολής ΜΟΕ από τα κράτη μέρη,

               —

               υποστήριξη των εργασιών του διασυνεδριακού προγράμματος 2012-2015 με στόχο την ενίσχυση της εφαρμογής και αποτελεσματικότητας της BTWC.

         2.   Τα προγράμματα τα οποία αντιστοιχούν στα μέτρα που προβλέπονται στη στρατηγική της ΕΕ αποσκοπούν:

               —

               στην προώθηση της ευαισθητοποίησης ως προς την εφαρμογή της BTWC, την ενίσχυση των περιφερειακών συζητήσεων διασυνεδριακών θεμάτων και της εφαρμογής τους και τη στήριξη των βασικών περιφερειακών φορέων όσον αφορά τον καθορισμό των αναγκών και των απαιτήσεων για εθνική εφαρμογή,

               —

               στην παροχή συνδρομής, τόσο στα συμβαλλόμενα μέρη που δεν είναι κράτη όσο και στα συμβαλλόμενα κράτη, ώστε να εξασφαλιστεί ότι τα συμβαλλόμενα κράτη μεταφέρουν τις εθνικές τους υποχρεώσεις στο εθνικό τους δίκαιο και στα διοικητικά τους μέτρα και οικοδομούν λειτουργικές σχέσεις μεταξύ όλων των εθνικών φορέων. Η συνδρομή συνεπάγεται στήριξη των συμβαλλομένων κρατών για τη σύσταση εθνικής διαδικασίας ΜΟΕ και τον διορισμό των εθνικών σημείων επαφής. Για τα συμβαλλόμενα μέρη που δεν είναι κράτη, η συνδρομή περιλαμβάνει στήριξη για την πρόσβαση στη BTWC ή την επικύρωσή της,

               —

               στη στήριξη για την ανάπτυξη διάφορων μέσων και δραστηριοτήτων που θα συνδράμουν τα συμβαλλόμενα κράτη στην εφαρμογή σε εθνικό επίπεδο, συμπεριλαμβανομένης και της υποβολής ΜΟΕ, θα επιτρέπουν στους αντιπροσώπους των συμβαλλόμενων κρατών να συμμετέχουν ενεργά στη διεθνή διαδικασία της BTWC και θα ενισχύσουν την ευαισθητοποίηση των συμβαλλόμενων κρατών ως προς τη διαθέσιμη διεθνή στήριξη.

         Λεπτομερής περιγραφή των προγραμμάτων αυτών περιλαμβάνεται στο παράρτημα.
   Άρθρο 2
   1.   Η εφαρμογή της παρούσας απόφασης ανατίθεται στον Ύπατο Εκπρόσωπο της Ένωσης για θέματα εξωτερικής πολιτικής και πολιτικής ασφαλείας (ΥΕ).
   2.   Η τεχνική εφαρμογή των δράσεων που προβλέπονται στο άρθρο 1 ανατίθεται στο UN ODA. Θα εκτελεί τα καθήκοντα αυτά υπό την ευθύνη του ΥΕ. Προς τούτο, ο ΥΕ συνομολογεί τις απαραίτητες ρυθμίσεις με το UN ODA.
   Άρθρο 3
   1.   Το ποσό δημοσιονομικής αναφοράς για την εκτέλεση των σχεδίων που προβλέπονται στο άρθρο 1 παράγραφος 2 ανέρχεται σε 1 700 000 ευρώ.
   2.   Η διαχείριση των δαπανών που χρηματοδοτούνται από το οριζόμενο στην παράγραφο 1 ποσό γίνεται σύμφωνα με τις διαδικασίες και τους κανόνες που ισχύουν για τον γενικό προϋπολογισμό της Ένωσης.
   3.   Η Επιτροπή επιβλέπει την ορθή διαχείριση των δαπανών που αναφέρονται στην παράγραφο 1. Για τον σκοπό αυτό, η Επιτροπή συνάπτει χρηματοδοτική συμφωνία με το UΝ ODA. Η συμφωνία θα ορίζει ότι το UN ODA οφείλει να εξασφαλίζει προβολή της συνεισφοράς της Ένωσης.
   4.   Η Επιτροπή προσπαθεί να συνάψει τη χρηματοδοτική συμφωνία της παραγράφου 3 το ταχύτερο δυνατόν μετά την έναρξη ισχύος της παρούσας απόφασης. Ενημερώνει το Συμβούλιο για τυχόν δυσκολίες στη διαδικασία αυτή και για την ημερομηνία σύναψης της συμφωνίας.
   Άρθρο 4
   Ο ΥΕ υποβάλλει στο Συμβούλιο έκθεση σχετικά με την εφαρμογή της παρούσας απόφασης βάσει τακτικών εκθέσεων που εκπονεί το UN ODA. Οι εν λόγω εκθέσεις αποτελούν τη βάση για την αξιολόγηση στην οποία προβαίνει το Συμβούλιο. Η Επιτροπή παρέχει πληροφορίες σχετικά με τις χρηματοδοτικές πτυχές των σχεδίων που αναφέρονται στο άρθρο 1 παράγραφος 2.
   Άρθρο 5
   1.   Η παρούσα απόφαση αρχίζει να ισχύει την ημέρα της έκδοσής της.
   2.   Η παρούσα απόφαση λήγει 24 μήνες μετά την ημερομηνία σύναψης της χρηματοδοτικής συμφωνίας του άρθρου 3 παράγραφος 3 ή έξι μήνες μετά την ημερομηνία έκδοσής της, εάν δεν έχει συναφθεί εντός της εν λόγω προθεσμίας χρηματοδοτική συμφωνία.

      Βρυξέλλες, 23 Ιουλίου 2012.

            Για το Συμβούλιο

            Η Πρόεδρος

         C. ASHTON

      (1)  ΕΕ L 65 της 7.3.2006, σ. 51.

      (2)  ΕΕ C 57 της 9.3.2006, σ. 1.

      (3)  ΕΕ L 302 της 13.11.2008, σ. 29.

      (4)  ΕΕ L 188 της 19.7.2011, σ. 42.

      ΠΑΡΑΡΤΗΜΑ
      1.   ΓΕΝΙΚΟ ΠΛΑΙΣΙΟ
      Στηριζόμενη στην επιτυχημένη εφαρμογή της κοινής δράσης 2008/858/ΚΕΠΠΑ, η παρούσα απόφαση χρησιμεύει ως επιχειρησιακό εργαλείο πολιτικής που αποσκοπεί στην επίτευξη των στόχων της απόφασης 2011/429/ΚΕΠΠΑ και επικεντρώνεται ιδίως στις πτυχές για τις οποίες επιτεύχθηκε συναίνεση κατά την έβδομη διάσκεψη επισκόπησης, όπως αυτή εκφράζεται στο τελικό έγγραφο της διάσκεψης.
      Οι ακόλουθες αρχές αποτελούν τον οδηγό της παρούσας απόφασης:

                  α)

                  βέλτιστη αξιοποίηση της εμπειρίας που αποκτήθηκε μέσω της κοινής δράσης 2008/858/ΚΕΠΠΑ,

                  β)

                  συνεκτίμηση των ιδιαίτερων αναγκών των συμβαλλόμενων κρατών, καθώς και των συμβαλλόμενων μερών που δεν είναι κράτη, με στόχο την αποτελεσματικότερη εφαρμογή και την καθολική ισχύ της BTWC,

                  γ)

                  προώθηση της τοπικής και περιφερειακής οικειοποίησης όσον αφορά τα σχέδια, προκειμένου να εξασφαλιστεί η μακροπρόθεσμη βιωσιμότητά τους και να οικοδομηθεί εταιρική σχέση μεταξύ της Ένωσης και τρίτων μερών στο πλαίσιο της BTWC,

                  δ)

                  εστίαση σε δραστηριότητες που αποδίδουν απτά αποτελέσματα και/ή συμβάλουν στην έγκαιρη επίτευξη κοινής αντίληψης ενόψει της διαδικασίας αναθεώρησης της BTWC το 2016,

                  ε)

                  υποστήριξη της προεδρίας κατά τις συνεδριάσεις των συμβαλλόμενων κρατών και βέλτιστη αξιοποίηση της εντολής της ΜΥΕ, όπως συμφωνήθηκε κατά την έκτη διάσκεψη επισκόπησης και επιβεβαιώθηκε και επεκτάθηκε κατά την έβδομη διάσκεψη επισκόπησης.

            2.   ΣΧΕΔΙΑ
      2.1.   Σχέδιο 1: Περιφερειακά εργαστήρια για την ενίσχυση της ευαισθητοποίησης και τον εντοπισμό των αναγκών
      2.1.1.   Σκοπός του σχεδίου
      Ενίσχυση της ευαισθητοποίησης μεταξύ των οικείων εθνικών αξιωματούχων και εμπειρογνωμόνων ως προς διάφορες πτυχές της εφαρμογής της BTWC (συμπεριλαμβανομένων των ΜΟΕ), συζήτηση θεμάτων διασυνεδριακών προγραμμάτων και εφαρμογή τους σε περιφερειακό πλαίσιο, καθώς και εντοπισμός του βασικού προσωπικού, των εθνικών αναγκών και απαιτήσεων και των ενδεχόμενων δικαιούχων χωρών για εκτεταμένη συνδρομή εθνικής εφαρμογής (βλ. σχέδιο 2) μέσα από την οργάνωση περιφερειακών εργαστηρίων που θα βασίζονται στην εμπειρία και τις επαφές που προκύπτουν από την κοινή δράση 2008/858/ΚΕΠΠΑ.
      Το σχέδιο αυτό θα στηρίξει την υλοποίηση των αποφάσεων και συστάσεων της έβδομης διάσκεψης επισκόπησης όσον αφορά το άρθρο IV της BTWC (ειδικότερα των παραγράφων 13 και 14 της τελικής διακήρυξης) και το διασυνεδριακό πρόγραμμα 2012-2015.
      2.1.2.   Αναμενόμενα αποτελέσματα του σχεδίου

                  α)

                  Αύξηση της τήρησης της BTWC σε όλες τις γεωγραφικές περιοχές.

                  β)

                  Βελτίωση των γνώσεων των αρμόδιων εθνικών αρχών όσον αφορά την BTWC και/ή ενίσχυση της υποπεριφερειακής συνεργασίας όσον αφορά την BTWC, προκειμένου να προωθηθεί η προσχώρηση στην BTWC και η εφαρμογή της.

                  γ)

                  Εντοπισμός των αναγκών για ενίσχυση των περιφερειακών και εθνικών δραστηριοτήτων που αποσκοπούν στην εφαρμογή της ΒΤΜC.

                  δ)

                  Προαγωγή και στήριξη για τη δημιουργία και συμμετοχή σε εθνικές και περιφερειακές ενώσεις βιοασφάλειας.

                  ε)

                  Αιτήματα ενισχυμένης συνδρομής που θα πραγματοποιούνται στο πλαίσιο του σχεδίου 2.

            2.1.3.   Περιγραφή και εκτέλεση του σχεδίου
      Θα διεξαχθούν τέσσερα το πολύ περιφερειακά ή υποπεριφερειακά εργαστήρια, κατά περίπτωση σε συνεργασία με διεθνείς και περιφερειακούς οργανισμούς και σε συντονισμό με το διασυνεδριακό πρόγραμμα 2012-2015 για την BTWC.
      Στα εργαστήρια θα προσκληθούν τόσο τα συμβαλλόμενα όσο και τα μη συμβαλλόμενα κράτη της BTWC, καθώς και οι οικείοι διεθνείς και περιφερειακοί οργανισμοί, οι εθνικές και περιφερειακές οργανώσεις βιοασφάλειας, ακαδημαϊκοί εμπειρογνώμονες και μη κυβερνητικές οργανώσεις (ΜΚΟ).
      Η επιλογή των περιφερειών ή υποπεριφερειών για τα εργαστήρια θα πραγματοποιηθεί βάσει κριτηρίων όπως οι προηγούμενες δραστηριότητες στο πλαίσιο των κοινών δράσεων 2006/184/ΚΕΠΠΑ και 2008/858/ ΚΕΠΠΑ και της κοινής θέσης 2006/242/ ΚΕΠΠΑ του Συμβουλίου (1), άλλες ενωσιακές δραστηριότητες (περιλαμβανομένου και του σχεδίου Κέντρων αριστείας), δραστηριότητες άλλων παρόχων συνδρομών και αξιολογούμενες ανάγκες και ενδιαφέροντα για την ενίσχυση των διαδικασιών BTWC στις περιφέρειες.
      Τα εργαστήρια θα χρησιμεύσουν για δραστηριότητες προβολής και παροχής πληροφοριών ως προς το πρόγραμμα ενισχυμένης συνδρομής και τις διαθέσιμες δραστηριότητες στήριξης.
      2.2.   Σχέδιο 2: Προγράμματα εκτεταμένης συνδρομής εθνικής εφαρμογής
      2.2.1.   Σκοπός του σχεδίου
      Προαγωγή της καθολικής προσχώρησης στην BTWC και την ενίσχυση των εθνικών ικανοτήτων δυνάμει της BTWC, περιλαμβανομένων και των υποβολών ΜΟΕ, μέσω νομοθεσίας, διοικητικών μέτρων και μέτρων επιβολής, ενίσχυσης της ευαισθητοποίησης, κωδίκων δεοντολογίας, προτύπων βιοασφάλειας και βιοπροστασίας και σύστασης μεθόδων εθνικού συντονισμού μέσω προγραμμάτων εκτεταμένης συνδρομής.
      2.2.2.   Αναμενόμενα αποτελέσματα του σχεδίου

                  α)

                  Αυξημένος αριθμός συμβαλλόμενων κρατών στην BTWC.

                  β)

                  Εθελοντική εφαρμογή της BTWC από τα κράτη προ της προσχώρησής τους.

                  γ)

                  Θέσπιση κατάλληλων νομοθετικών και διοικητικών μέτρων, συμπεριλαμβανομένων των ποινικών διατάξεων, τα οποία καλύπτουν το σύνολο των απαγορεύσεων και των προληπτικών μέτρων που προβλέπονται στην BTWC και τα οποία έχουν εκπονηθεί από την έβδομη διάσκεψη επισκόπησης.

                  δ)

                  Αποτελεσματική εφαρμογή και επιβολή μέτρων για την αποφυγή παραβιάσεων της BTWC και την επιβολή κυρώσεων σε περίπτωση παραβιάσεων.

                  ε)

                  Δημιουργία ή ενίσχυση των εθνικών μηχανισμών συλλογής των απαιτούμενων πληροφοριών και των ετήσιων υποβολών ΜΟΕ για την αύξηση του αριθμού των συμβαλλόμενων κρατών που συμμετέχουν στην ανταλλαγή ΜΟΕ.

                  στ)

                  Καλύτερος συντονισμός και διασύνδεση μεταξύ όλων των αρμόδιων φορέων που συμμετέχουν στη διαδικασία της BTWC, συμπεριλαμβανομένων των εθνικών και περιφερειακών οργανώσεων βιοασφάλειας και του ιδιωτικού τομέα, προκειμένου να προωθηθεί η αποτελεσματική εφαρμογή της σύμβασης.

                  ζ)

                  Προαγωγή των προγραμμάτων ενίσχυσης της ευαισθητοποίησης, των κωδίκων συμπεριφοράς και των προτύπων ως προς τη βιοασφάλεια και τη βιοπροστασία.

            2.2.3.   Περιγραφή του σχεδίου
      Κατά την έβδομη διάσκεψη επισκόπησης επιβεβαιώθηκε ότι η υιοθέτηση και η επιβολή των απαραίτητων εθνικών μέτρων θα ενισχύσει την αποτελεσματικότητα της BTWC. Η εν λόγω διάσκεψη κάλεσε τα συμβαλλόμενα κράτη να θεσπίσουν τα νομοθετικά, διοικητικά, δικαστικά και λοιπά μέτρα που προορίζονται για την ενίσχυση της εγχώριας εφαρμογής της BTWC και τη διασφάλιση της ασφάλειας και της προστασίας των μικροβιακών ή άλλων βιολογικών παραγόντων και τοξινών. Κατά την εν λόγω διάσκεψη τονίστηκε η σπουδαιότητα της ανταλλαγής πληροφοριών μεταξύ των συμβαλλόμενων κρατών μέσω των ΜΟΕ και αναγνωρίστηκε η ανάγκη διεύρυνσης του αριθμού των συμβαλλόμενων κρατών που συμμετέχουν στα ΜΟΕ. Συμφωνήθηκε στην εν λόγω διάσκεψη ότι απαιτούνται περαιτέρω συνδυασμένες προσπάθειες των συμβαλλόμενων κρατών μέσω διμερών, περιφερειακών και πολυμερών δραστηριοτήτων για την προαγωγή του καθολικού χαρακτήρα της BTWC.
      Βάσει της πείρας που αποκτήθηκε μέσω της κοινής δράσης 2008/858/ΚΕΠΠΑ, θα παρασχεθούν προγράμματα εκτεταμένης συνδρομής εθνικής εφαρμογής σε οκτώ χώρες το πολύ, η καταλληλότητα των οποίων θα εντοπιστεί μέσω των περιφερειακών εργαστηρίων του σχεδίου 1.
      Έκαστο πρόγραμμα θα εφαρμόζεται για δώδεκα μήνες περίπου, θα συμμετέχουν οι αντιπροσωπείες της ΕΕ στις δικαιούχους χώρες και κατά περίπτωση, οι περιφερειακές υπηρεσίες αφοπλισμού του ΟΗΕ και θα αποτελείται από:

                  —

                  ένα αρχικό εθνικό εργαστήριο που θα συγκεντρώνει όλες τις οικείες εγχώριες υπηρεσίες και ενδιαφερομένους φορείς, θα εκθέτει τις διάφορες έννοιες της BTWC, θα εντοπίζει τους αξιόπιστους τοπικούς εταίρους που έχουν κίνητρα και θα προβαίνει σε αρχική αξιολόγηση των αναγκών και προτεραιοτήτων,

                  —

                  την ανάπτυξη ενός δομημένου σχεδίου συνδρομής (πρόγραμμα δράσης), προσαρμοσμένο για κάθε δικαιούχο χώρα, το οποίο θα συνεπάγεται επισκέψεις και/ή εργαστήρια διάφορων παρόχων συνδρομής κατά τη διάρκεια του προγράμματος, καθώς και εκπαίδευση στις χώρες της ΕΕ ή αλλού,

                  —

                  την εφαρμογή του προγράμματος δράσης, κατά την οποία οι πάροχοι όπως η Ιντερπόλ, ο ΠΟΥ, ο VERTIC, τα κράτη μέλη της ΕΕ, η BTWC ISU και τα ακαδημαϊκά ιδρύματα θα ασκούν τις αντίστοιχες δράσεις συνδρομής (π.χ. εκπόνηση νομοθεσίας, εκπαίδευση ως προς τη βιοασφάλεια και τη βιοπροστασία, εκπόνηση ΜΟΕ, αστυνομική εκπαίδευση, ενίσχυση της ευαισθητοποίησης των επιστημόνων, προγραμματισμός της αντιμετώπισης καταστάσεων εκτάκτου ανάγκης),

                  —

                  ένα καταληκτικό εργαστήριο μετά την ολοκλήρωση των δραστηριοτήτων, κατά το οποίο θα αντλούνται τα συμπεράσματα, οι υπηρεσίες θα υποβάλουν εκθέσεις πεπραγμένων και προόδου και θα αξιολογούνται οι τυχόν ανάγκες για περαιτέρω ή συνεχιζόμενη παροχή συνδρομής,

                  —

                  για τη στήριξη της καθολικής ισχύος της BTWC, θα είναι δυνατή η παροχή, εφόσον κρίνεται απαραίτητο, προγραμμάτων εκτεταμένης εθνικής συνδρομής σε συμβαλλόμενα μέρη που δεν είναι κράτη. Στην περίπτωση αυτή, η προσχώρηση στην BTWC θα περιλαμβάνεται σε ένα πρόγραμμα δράσης που θα συμφωνείται με τη χώρα αποδοχής,

                  —

                  για τη διασφάλιση αποτελεσματικής και παραγωγικής συνδρομής, θα οργανωθεί εργαστήριο της ΕΕ για εμπειρογνώμονες της ΕΕ που επικουρούν τις δικαιούχους χώρες στο πλαίσιο του σχεδίου 2 για να εξεταστούν οι βέλτιστες πρακτικές και οι κατάλληλες προετοιμασίες των δραστηριοτήτων συνδρομής.

            2.3.   Σχέδιο 3: Μέσα και δραστηριότητες διευκόλυνσης
      2.3.1.   Σκοπός του σχεδίου
      Η παροχή διαφόρων μέσων και δραστηριοτήτων, οι οποίες θα διευκολύνουν και θα υποστηρίζουν την αποτελεσματική εθνική εφαρμογή της BTWC, περιλαμβανομένης και της υποβολής ΜΟΕ.
      2.3.2.   Αναμενόμενα αποτελέσματα του σχεδίου

                  α)

                  Επεξηγηματικό φυλλάδιο για την εθνική εφαρμογή

                  β)

                  Αναθεωρημένο επεξηγηματικό φυλλάδιο ΜΟΕ

                  γ)

                  Σύστημα ηλεκτρονικής υποβολής των ΜΟΕ

                  δ)

                  Ενισχυμένη συμμετοχή των αναπτυσσόμενων χωρών στο διασυνεδριακό πρόγραμμα της BTWC

                  ε)

                  Ενισχυμένη ικανότητα του μηχανισμού του Γενικού Γραμματέα των ΗΕ για τη διερεύνηση καταγγελιών για ενδεχόμενη χρήση βιολογικών και τοξινικών όπλων.

            2.3.3.   Περιγραφή του σχεδίου
      Κατά την έβδομη διάσκεψη επισκόπησης αποφασίστηκε ότι η ενίσχυση της εθνικής εφαρμογής θα αποτελέσει μόνιμο σημείο της ημερήσιας διάταξης κατά το διασυνεδριακό πρόγραμμα του 2012-2015. Στα προς εξέταση ζητήματα περιλαμβάνονται ειδικά μέτρα για την πλήρη και συνεκτική εφαρμογή της BTWC, ειδικότερα των άρθρων III και IV, καθώς και τρόποι και μέσα ενίσχυσης της εθνικής εφαρμογής και ανταλλαγής βέλτιστων πρακτικών και πείρας.
      Κατά την έβδομη διάσκεψη επισκόπησης αποφασίστηκε να εγκριθεί αναθεώρηση των εντύπων εκθέσεων για τις υποβολές των ΜΟΕ. Αποφασίστηκε περαιτέρω ότι η ISU, σε συνεργασία με τα συμβαλλόμενα κράτη, θα εξετάσει και να εκπονήσει επιλογές για την ηλεκτρονική κατάθεση των ΜΟΕ.
      Κατά την έβδομη διάσκεψη επισκόπησης εξετάστηκαν και αποφασίστηκαν επιμέρους μέτρα για τη στήριξη και την ενίσχυση της συμμετοχής των αναπτυσσόμενων συμβαλλόμενων κρατών στις συνεδριάσεις του διασυνεδριακού προγράμματος.
      Κατά την έβδομη διάσκεψη επισκόπησης έγινε αναφορά στο μηχανισμό του Γενικού Γραμματέα των ΗΕ για τη διερεύνηση καταγγελιών για χρήση βιολογικών και τοξινικών όπλων. Η προαγωγή του, μεταξύ άλλων μέσω εξειδικευμένων εκπαιδευτικών μαθημάτων για εμπειρογνώμονες, θα είναι καταλυτική.
      Βάσει της πείρας που έχει αποκτηθεί μέσω της κοινής δράσης 2008/858/ΚΕΠΠΑ και ως συνέχεια των ολοκληρωμένων και/ή των υπό εφαρμογή δραστηριοτήτων, θα υλοποιηθούν οι ακόλουθες δράσεις:

                  α)

                  Εκπόνηση της συνεκτικής τεκμηρίωσης (επεξηγηματικό φυλλάδιο) που παρέχει επισκόπηση των υποχρεώσεων των συμβαλλόμενων κρατών στην BTWC και καλύπτει εθνικά μέτρα για την πλήρη και συνεκτική εφαρμογή της BTWC. Το φυλλάδιο θα οριστεί ως μέσο εφαρμογής των μέτρων και θα παρέχει παραδείγματα βέλτιστων πρακτικών, ενώ θα αναγνωρίζει τις διαφορές των εθνικών διαδικασιών. Κατά τη διαδικασία της εκπόνησής του, θα ζητηθεί η γνώμη εμπειρογνωμόνων των κρατών μελών της ΕΕ, των συμβαλλόμενων κρατών στην BTWC, των οικείων διεθνών οργανισμών, καθώς και του μη κυβερνητικού τομέα που ενέχεται στην εφαρμογή της BTWC. Το φυλλάδιο θα κυκλοφορήσει σε όλες τις επίσημες γλώσσες του ΟΗΕ. Ο συνολικός συντονισμός της προετοιμασίας του φυλλαδίου θα διεξαχθεί από το UN ODA.

                  β)

                  Επανεξέταση και περαιτέρω ανάπτυξη του επεξηγηματικού φυλλαδίου ΜΟΕ, που θα εκπονηθεί δυνάμει της κοινής δράσης 2008/858/ΚΕΠΠΑ, σύμφωνα με την απόφαση που λήφθηκε κατά την έβδομη διάσκεψη επισκόπησης.

                  γ)

                  Ανάπτυξη και συντήρηση ηλεκτρονικού μέσου για υποβολή των ΜΟΕ, επεξεργασία και διάδοση (ηλεκτρονικό μέσο των ΜΟΕ).

                  δ)

                  Περαιτέρω εξέλιξη του δικτυακού τόπου ISU και των συναφών μέσων ΤΠ και επικοινωνίας.

                  ε)

                  Χορηγία για τη συμμετοχή εμπειρογνωμόνων από δέκα, κατ’ ανώτατο όριο, αναπτυσσόμενες χώρες στο διασυνεδριακό πρόγραμμα BTWC.

                  στ)

                  Οργάνωση διεθνούς άσκησης στο πλαίσιο του μηχανισμού του Γενικού Γραμματέα των ΗΕ για τη διερεύνηση καταγγελιών για χρήση βιολογικών και τοξινικών όπλων, με παροχή χορηγίας για τη συμμετοχή των εμπειρογνωμόνων.

            3.   ΔΙΑΔΙΚΑΣΤΙΚΕΣ ΠΤΥΧΕΣ, ΣΥΝΤΟΝΙΣΜΟΣ
      Η εφαρμογή των σχεδίων θα υλοποιηθεί από διευθύνουσα επιτροπή με στόχο τον καθορισμό διαδικασιών και τρόπων συνεργασίας. Η διευθύνουσα επιτροπή θα εξετάζει τακτικά την εφαρμογή των σχεδίων, τουλάχιστον μια φορά το εξάμηνο, μεταξύ άλλων με ηλεκτρονικά μέσα επικοινωνίας.
      Η διευθύνουσα επιτροπή θα απαρτίζεται από αντιπροσώπους του ΥΕ και του UN ODA.
      Οι αιτήσεις των συμβαλλόμενων κρατών, που δεν είναι κράτη μέλη της ΕΕ, για τυχόν συνδρομή και συνεργασία στο πλαίσιο της παρούσας απόφασης πρέπει να αποστέλλεται στο UN ODA. Το UN ODA θα εξετάζει και θα αξιολογεί τις αιτήσεις αυτές, κατά περίπτωση και θα υποβάλλει συστάσεις προς τη διευθύνουσα επιτροπή. Η διευθύνουσα επιτροπή θα εξετάζει τις αιτήσεις συνδρομής καθώς και τα προγράμματα δράσης και την εκτέλεσή τους. Βάσει πρότασης του ΥΕ, και λαμβάνοντας υπόψη τα αποτελέσματα των συζητήσεων της διευθύνουσας επιτροπής, ο ΥΕ θα λαμβάνει την τελική απόφαση ως προς τις δικαιούχους χώρες, σε διαβούλευση με τις αρμόδιες ομάδες του Συμβουλίου.
      Για να εξασφαλισθεί η υιοθέτηση των δραστηριοτήτων που αναλαμβάνονται με πρωτοβουλία της ΕΕ από τις αποδέκτριες χώρες και η βιωσιμότητα των δραστηριοτήτων αυτών, προβλέπεται ότι, οσάκις είναι εφικτό και σκόπιμο, οι επιλεγμένοι αποδέκτες θα κληθούν να προετοιμάσουν σχέδια δράσης, τα οποία, μεταξύ άλλων, θα ορίζουν χρονοδιάγραμμα για τη διεξαγωγή χρηματοδοτούμενων δράσεων (μεταξύ άλλων μέσω εθνικών πόρων), το πεδίο εφαρμογής και τη διάρκεια του σχεδίου και τους βασικούς φορείς. Το UN ODA ή, κατά περίπτωση, τα κράτη μέλη της ΕΕ, θα συμμετέχουν στην εκπόνηση των εν λόγω προγραμμάτων δράσης. Η εφαρμογή των σχεδίων θα γίνεται σύμφωνα με τα σχέδια δράσης.
      4.   ΕΚΘΕΣΕΙΣ ΚΑΙ ΑΞΙΟΛΟΓΗΣΗ
      Το UN ODA θα υποβάλλει τακτικές εξαμηνιαίες εκθέσεις προόδου στον ΥΕ ως προς την εφαρμογή των σχεδίων. Επιπροσθέτως, θα υποβάλλονται εκθέσεις ως προς δραστηριότητες μεμονωμένης συνδρομής που διεξάγονται δυνάμει των καθιερωμένων σχεδίων δράσης για τις δικαιούχους χώρες. Οι εκθέσεις θα διαβιβάζονται στην αρμόδια ομάδα εργασίας του Συμβουλίου για αξιολόγηση της προόδου και την ολική εκτίμηση των σχεδίων, καθώς και την πιθανή συνέχεια που πρέπει να δοθεί.
      Στο μέτρο του δυνατού, τα συμβαλλόμενα κράτη στην BTWC θα ενημερώνονται για την εφαρμογή των σχεδίων, μεταξύ άλλων με ηλεκτρονικά μέσα.
      5.   ΣΥΜΜΕΤΟΧΗ ΕΜΠΕΙΡΟΓΝΩΜΟΝΩΝ ΑΠΟ ΚΡΑΤΗ ΜΕΛΗ ΤΗΣ ΕΕ
      Η ενεργή συμμετοχή εμπειρογνωμόνων από κράτη μέλη της ΕΕ είναι απαραίτητη για την επιτυχή εφαρμογή της παρούσας απόφασης. Θα δοθούν κίνητρα στο UN ODA για τη συμμετοχή των εν λόγω εμπειρογνωμόνων. Τα έξοδα αποστολής που αφορούν την εφαρμογή των σχεδίων θα καλύπτονται από την παρούσα απόφαση.
      Αναμένεται ότι, όταν θα προβλέπονται επισκέψεις συνδρομής (όπως νομική συνδρομή ή συνδρομή με ΜΟΕ), θα θεωρείται ως πάγια πρακτική μια επίσκεψη τριών εμπειρογνωμόνων κατ' ανώτατο όριο για μέγιστο διάστημα πέντε ημερών.
      6.   ΔΙΑΡΚΕΙΑ
      Η συνολική εκτιμώμενη διάρκεια εφαρμογής των σχεδίων είναι 24 μήνες.
      7.   ΔΙΚΑΙΟΥΧΟΙ
      Δικαιούχοι των δραστηριοτήτων που συνδέονται με τον καθολικό χαρακτήρα είναι τα μη συμβαλλόμενα κράτη της BTWC (υπογράφοντα και μη υπογράφοντα).
      Δικαιούχοι των δραστηριοτήτων εθνικής εφαρμογής είναι τόσο τα συμβαλλόμενα μέρη που δεν είναι κράτη όσο και τα συμβαλλόμενα κράτη στην BTWC, καθώς και οι εκπρόσωποι των εθνικών και περιφερειακών οργανώσεων βιοασφάλειας, ο ιδιωτικός τομέας, η ακαδημαϊκή κοινότητα και ΜΚΟ.
      Οι δικαιούχοι των δραστηριοτήτων που συνδέονται με το ΜΟΕ είναι τα συμβαλλόμενα στην ΒΤWC κράτη.
      8.   ΕΚΠΡΟΣΩΠΟΙ ΤΡΙΤΩΝ ΜΕΡΩΝ
      Προκειμένου να προαχθεί η οικειοποίηση των σχεδίων σε περιφερειακό επίπεδο και η βιωσιμότητά τους, η συμμετοχή εμπειρογνωμόνων από χώρες μη μέλη της ΕΕ, συμπεριλαμβανομένων των προερχόμενων από σχετικούς περιφερειακούς και διεθνείς οργανισμούς, θα χρηματοδοτείται από την παρούσα απόφαση. Θα χρηματοδοτείται η συμμετοχή του UN ODA στα εργαστήρια και τις συνεδριάσεις της BTWC. Η συμμετοχή της προεδρίας κατά τις συνεδριάσεις των συμβαλλόμενων κρατών στην BTWC μπορεί να χρηματοδοτείται για κάθε περίπτωση χωριστά.
      9.   ΦΟΡΕΑΣ ΥΛΟΠΟΙΗΣΗΣ — ΘΕΜΑΤΑ ΠΡΟΣΩΠΙΚΟΥ
      Δεδομένου ότι για το UN ODA οι προβλεπόμενες στην παρούσα απόφαση δραστηριότητες είναι εκτός προϋπολογισμού, θα χρειαστεί επιπλέον προσωπικό.

         (1)  ΕΕ L 88 της 25.3.2006, σ. 65.


Avis juridique important

|

31991D0152

91/152/ΕΟΚ: Απόφαση του Συμβουλίου της 18ης Μαρτίου 1991 για τη γνωστοποίηση της εφαρμογής από την Κοινότητα της διεθνούς συμφωνίας του 1989 για τη γιούτα και τα είδη από γιούτα

Επίσημη Εφημερίδα αριθ. L 075 της 21/03/1991 σ. 0056 - 0056 Φινλανδική ειδική έκδοση: Κεφάλαιο 11 τόμος 16 σ. 0246  Σουηδική ειδική έκδοση: Κεφάλαιο 11 τόμος 16 σ. 0246

ΑΠΟΦΑΣΗ ΤΟΥ ΣΥΜΒΟΥΛΙΟΥ  της 18ης Μαρτίου 1991  για τη γνωστοποίηση της εφαρμογής από την Κοινότητα της διεθνούς συμφωνίας του 1989 για τη γιούτα και τα είδη από γιούτα  (91/152/ΕΟΚ) ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως τα άρθρα 113 και 116,  την πρόταση της Επιτροπής,  Εκτιμώντας:  ότι η διεθνής συμφωνία του 1989 για τη γιούτα και τα είδη από γιούτα (1) υπογράφηκε από την Κοινότητα και τα κράτη μέλη στις 20 Δεκεμβρίου 1990-  ότι όλα τα κράτη μέλη ανακοίνωσαν την πρόθεσή τους να εφαρμόσουν τη συμφωνία-  ότι πρέπει η Κοινότητα και τα κράτη μέλη να γνωστοποιήσουν στο γενικό γραμματέα του Οργανισμού Ηνωμένων Εθνών την πρόθεσή τους να εφαρμόσουν τη συμφωνία,  ΑΠΟΦΑΣΙΖΕΙ:  Άρθρο 1  Η Κοινότητα και τα μέλη που έχουν ολοκληρώσει τις δέουσες εσωτερικές διαδικασίες γνωστοποιούν στο γενικό γραμματέα του Οργανισμού των Ηνωμένων Εθνών την πρόθεσή τους να εφαρμόσουν τη διεθνή συμφωνία του 1989 για τη γιούτα και τα είδη από  γιούτα, υπό την ιδιότητα του εισάγοντος μέλους, μόλις αρχίσει να ισχύει, σύμφωνα με τις διατάξεις του άρθρου 40 παράγραφος 3.  Άρθρο 2  Ο πρόεδρος του Συμβουλίου εξουσιοδοτείται να ορίσει το πρόσωπο που είναι αρμόδιο να καταθέσει τη γνωστοποίηση της Ευρωπαϊκής Οικονομικής Κοινότητας. Βρυξέλλες, 18 Μαρτίου 1991. Για το Συμβούλιο  Ο Πρόεδρος  J.-C. JUNCKER  (1) ΕΕ αριθ. L 29 της 4. 2. 1991, σ. 4.


title: 2006/457/ΕΚ,ΕυͿατόμ: Απόφαση του Συμβουλίου και της Επιτροπής, της  21ης Φεβρουαρίου 2005 , για τη σύναψη πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Ρωσικής Ομοσπονδίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση

text:
               6.7.2006

               EL

               Επίσημη Εφημερίδα της Ευρωπαϊκής Ένωσης

               L 185/21

      ΑΠΌΦΑΣΗ ΤΟΥ ΣΥΜΒΟΥΛΊΟΥ ΚΑΙ ΤΗΣ ΕΠΙΤΡΟΠΉΣ

   της 21ης Φεβρουαρίου 2005
   για τη σύναψη πρωτοκόλλου της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Ρωσικής Ομοσπονδίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση
   (2006/457/ΕΚ, Ευρατόμ)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας, και ιδίως το άρθρο 44 παράγραφος 2, την τελευταία πρόταση του άρθρου 47 παράγραφος 2 και τα άρθρα 55, 57 παράγραφος 2, 71, 80 παράγραφος 2, 93, 94, 133 και 181α, σε συνδυασμό με τη δεύτερη πρόταση του άρθρου 300 παράγραφος 2 και το πρώτο εδάφιο του άρθρου 300 παράγραφος 3,
   τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 101 δεύτερο εδάφιο,
   τη συνθήκη προσχώρησης του 2003, και ιδίως το άρθρο 2 παράγραφος 3,
   την πράξη προσχώρησης του 2003, και ιδίως το άρθρο 6 παράγραφος 2,
   την πρόταση της Επιτροπής,
   τη γνώμη του Ευρωπαϊκού Κοινοβουλίου (1),
   την έγκριση του Συμβουλίου βάσει του άρθρου 101 της συνθήκης για την ίδρυση της Ευρωπαϊκής Κοινότητας Ατομικής Ενέργειας,
   Εκτιμώντας τα ακόλουθα:

               (1)

               Το πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Ρωσικής Ομοσπονδίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση, υπεγράφη εξ ονόματος των Ευρωπαϊκών Κοινοτήτων και των κρατών μελών τους στις 27 Απριλίου 2004.

               (2)

               Εν αναμονή της έναρξης ισχύος του, το πρωτόκολλο εφαρμόζεται σε προσωρινή βάση από την 1η Μαΐου 2004.

               (3)

               Το πρωτόκολλο θα πρέπει να εγκριθεί,

         ΑΠΟΦΑΣΙΖΟΥΝ:
   Άρθρο 1
   Το πρωτόκολλο της συμφωνίας εταιρικής σχέσης και συνεργασίας μεταξύ των Ευρωπαϊκών Κοινοτήτων και των κρατών μελών τους αφενός, και της Ρωσικής Ομοσπονδίας αφετέρου, ώστε να ληφθεί υπόψη η προσχώρηση της Τσεχικής Δημοκρατίας, της Δημοκρατίας της Εσθονίας, της Κυπριακής Δημοκρατίας, της Δημοκρατίας της Λεττονίας, της Δημοκρατίας της Λιθουανίας, της Δημοκρατίας της Ουγγαρίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβενίας και της Σλοβακικής Δημοκρατίας στην Ευρωπαϊκή Ένωση εγκρίνεται εξ ονόματος της Ευρωπαϊκής Κοινότητας, της Ευρωπαϊκής Κοινότητας Ατομικής Ενέργειας και των κρατών μελών.
   Το κείμενο του πρωτοκόλλου επισυνάπτεται στην παρούσα απόφαση (2).
   Άρθρο 2
   Ο Πρόεδρος του Συμβουλίου προβαίνει, εξ ονόματος της Κοινότητας και των κρατών μελών της, στην κοινοποίηση που προβλέπει το άρθρο 4 του πρωτοκόλλου. Ο Πρόεδρος της Επιτροπής προβαίνει ταυτόχρονα στην εν λόγω κοινοποίηση εξ ονόματος της Ευρωπαϊκής Κοινότητας Ατομικής Ενέργειας.

      Βρυξέλλες, 21 Φεβρουαρίου 2005.

            Για το Συμβούλιο

            Ο Πρόεδρος

         J. ASSELBORN

            Για την Επιτροπή

            Ο Πρόεδρος

         J. M. BARROSO

      (1)  ΕΕ C 174 Ε της 14.7.2005, σ. 44.

      (2)  Βλέπε σελίδα 17 της παρούσας Επίσημης Εφημερίδας.